Početak programa protiv sive ekonomije\nKonferencija "Sve nijanse sive:Oslobađanje ekonomije", kojom će biti obeležen početak primene dvogodinjeg programa protiv sive ekonomije u Srbiji biće održana u petak, 20. decembra, u Breogradu.\nKako osloboditi domaću ekonomiju i podstaći legalno poslovanje i zapošljavanje, teme su konferencije koju će, prema najavi organizatora, Nacionalne alijanse za lokalni ekonomski razvoj (NALED) i Američke agencije za međunarodni razvoj (USAID), otvoriti prvi potpredsednik Vlade Srbije, Aleksandar Vučić.\nKonferenciji u hotelu Hajat ridžensi prisustvovaće 100 ključnih privrednih i političkih lidera, visokih predstavnika međunarodne zajednice i diplomatskog kora, kao i ministar privrede, Sašša Radulović, saopštio je NALED.\nTom prilikom premijerno će biti prikazan spot koji ilustruje uzroke i posledice sive ekonomije i predstavljeno šesto izdanje Sive knjige propisa.\nKrediti Banke Inteza za penzionere\nBEOGRAD - Penzioneri stari od 65 do 74 godine mogu u Banci Intezi da dobiju „Senior keš kredite“ od 50.000 do 300.000 dinara za koje nije potrebno ni učešće, ni depozit, niti naknada za obradu kreditnog zahteva.\nIz Srbije ilegalno izvučena 51 milijarda dolara\nMoćni domaći insajderi u Srbiji su preko ofšor firmi, na tuđe ime, kupovali bagatelno domaća preduzeća iz kojih su izvlačili sredstva i prebacivali u inostranstvo, izjavio je za Radio Slobodna Evropa urednik u "Međunarodnom konzorcijumu za istraživačko novinarstvo" Majkl Hadson.\nI gašenje računa udara po džepu\nKada dođe vreme da iz nekog razloga rešite da zatvorite vaš tekući račun u banci i vratite debitnu karticu koju ste dobili otvaranjem računa, odnosno kreditnu platnu karticu za koju ste sklopili ugovor, očekujte da vam to zadovoljstvo dodatno olakša džepove.


Dobio 87 prijava zbog neregistrovanog vozila – Otvoreno\nDobio 87 prijava zbog neregistrovanog vozila\nIzvor: 16.03.2021, 9:47 12.3k Views\nPrema zvaničnim podacima MUP-a RS jednoj osobi izdato je čak 87 prekršajnih naloga zbog upravljanja vozilom sa isteklom registracijom koje su zabilježile nadzorne kamere MUP-a Srpske, saznaje “Glas Srpske”.\nPortparol MUP-a RS Mirna Miljanović potvrdila je naša saznanja, ali nije mogla da otkrije identitet tog lica. Ona je pojasnila da to praktično znači da se taj vozač 87 dana u saobraćaju kretao neregistrovanim vozilom.\n– Prema Zakonu o osnovama bezbjednosti saobraćaja na putevima u BiH (ZOBS), ako nadzorne kamere zabilježe isto vozilo sa isteklom registracijom više puta u toku jednog dana, piše se samo jedna prijava zbog tog prekršaja. Kada je riječ o tom fizičkom licu, to znači da su nadzorne kamere 87 dana zabilježile da čini isti prekršaj, odnosno da učestvuje u saobraćaju sa neregistrovanim vozilom – objašnjava Miljanovićeva.\nPredviđena kazna za vozača zbog upravljanja vozilom koje je neregistrovano ili nema važeću potvrdu o registraciji je od 100 do 300 maraka, a u slučaju da je potvrda o registraciji vozila istekla prije više od 30 dana sankcija je od 400 do 1.000 KM, što znači da tom fizičkom licu prijeti kazna od nekoliko desetina hiljada maraka.\nOsim toga Miljanovićeva je potvrdila za “Glas Srpske” i da su nadzorne kamere MUP-a zabilježile da su vozila jednog pravnog lica ukupno 48 dana učestvovala u saobraćaju bez važeće registracije. Pošto zakon propisuje još oštrije kazne za pravna lica i odgovorna lica u pravnom licu čija vozila učestvuju u saobraćaju bez važeće potvrde o registraciji, to znači da to pravno lice takođe očekuje kazna od nekoliko desetina hiljada KM.\nMirna Miljanović podsjeća da je MUP u saradnji sa gradovima i opštinama u okviru projekta “Bezbjedan grad” u 27 lokalnih zajednica uspostavio sisteme video-nadzora javnih površina, kao i da je u toku uspostavljanje sistema u još 16 lokalnih zajednica u Srpskoj.\nA da su nadzorne kamere koje su postavljene širom Srpske s ciljem evidentiranja saobraćajnih prekršaja dale rezultate pokazuju i sudski podaci. U Osnovnom sudu Banjaluka od početka ove godine zaprimljena su ukupno 2.364 prekršajna predmeta koja se odnose na kršenje ZOBS-a.\n– U januaru je zaprimljeno ukupno 970 predmeta, u februaru 971, a do 15. marta ove godine još 423 predmeta. Sistem za upravljanje sudskim predmetima ne prepoznaje prekršaje zabilježene nadzornom kamerom, niti se prilikom unosa oni mogu kao takvi evidentirati, tako da nismo u mogućnosti da utvrdimo tačan broj predmeta koji se odnose na nadzorne kamere – navedeno je u odgovorima iz ovog suda na naša pitanja.\nMeđutim, uporedni podaci o broju saobraćajnih predmeta iz istog perioda prošle godine pokazuju da su kamere, koje su građani zbog njihovog izgleda nazvali “totemi”, dale opravdan rezultat. U januaru prošle godine u Osnovnom sudu Banjaluka zaprimljeno je 290, a u februaru 400 predmeta koji se odnose na kršenje ZOBS-a, što je višestruko manje u odnosu na ta dva mjeseca ove godine.\nRiješena dva ubistva\nMirna Miljanović kaže da su zahvaljujući sistemu video-nadzora rasvijetljena dva krivična djela ubistva.\n– Policijski službenici Policijske uprave Istočno Sarajevo pomogli su da bude rasvijetljeno ubistvo Amara Kapidžića u Kantonu Sarajevo te locirali i lišili slobode Kemala Čauševića koji je 5. novembra 2019. godine izvršio ubistvo na području Kantona Sarajevo – kaže Miljanovićeva.\nDisney na početak Petra Pana i Knjige o džungli stavio upozorenja o rasizmu


Sedinet Karić osuđen na godinu zatvora - CIN\nSud Bosne i Hercegovine (BiH) prihvatio je sporazum o priznanju krivice kojim je Sedinet Karić sklopio sa Tužilaštvom BiH i osudio ga na godinu dana zatvora.\nKarić je osuđen nakon što je priznao da je davao novac bivšem direktoru Uprave za indirektno oporezivanje (UIO) BiH Kemalu Čauševiću kako bi njegove firme imale povlašten položaj prilikom uvoza tekstila u BiH.\nPrema optužnici Tužilaštva BiH, Čaušević je početkom 2007. godine stupio u kontakt s Karićem i Sadikovićem, vlasnicima firmi koje su uvozile tekstil iz Turske, Kine i Mađarske u BiH. Čaušević je s njima dogovorio da će obezbijediti da im se prilikom uvoza robe na carini priznaju fakture sa umanjenim cijenama robe i da im se roba neće detaljno pregledavati.\nČaušević je od Sadikovića i Karića zahtijevao da mu daju 1.000 KM po uvezenom kamionu, na šta su oni pristali. Tako su mu od 2007. do februara 2011. godine za uvoz 1.722 kamiona tekstila dali najmanje 1.722.000 KM, od čega je Karić dao 425.000 KM.\nKariću se počelo suditi zajedno sa Čauševićem i Sadikovićem, ali je predmet razdvojen nakon što je sklopio sporazum sa Tužilaštvom BiH.\nTužilaštvo i odbrana su u maju 2017. godine dogovorili da Karić prizna krivicu i bude osuđen na godinu zatvora, kao i da svjedoči na suđenju protiv Čauševića i Sadikovića.\nOsim primanja dara, Čaušević je optužen da je između 2004. i 2012. godine kupovao nekretnine u Sarajevu i okolini vrijedne oko 1,2 miliona KM plaćajući ga novcem za koji je znao da potječe od krivičnih djela. O ovome je CIN ranije pisao.\nTužilaštvo smatra i da je zloupotrijebio položaj kada je omogućio da UIO BiH uplati preduzeću “Glas Srpski – Grafika“ a.d. Banja Luka 200.000 KM zbog navodne štete nastale u postupku javnih nabavki za usluge štampanja kontrolnih markica za ovu instituciju.


U ČETIRI KANTONA NE IZUČAVA SE NACIONALNA GRUPA PREDMETA\nNa području Kantona Sarajevo predmet Pravoslavna vjeronauka pohađa devet učenika, od kojih osam u dvije osnovne škole i jedan učenik u srednjoj školi…\nČas iz Pravoslavne vjeronauke\nU četiri kantona Federacije BiH u osnovnim i srednjim školama ne izučava se nacionalna grupa predmeta po važećem Nastavnom planu i programu iz Republike Srpske, podaci su federalnog Ministarstva obrazovanja i nauke.\nU Ministarstvu napominju da se nacionalna grupa predmeta za učenike srpske nacionalnosti izučava u onim područjima i mjestima u kojima je iskazan interes učenika i roditelja za takav vid nastave.\nPrema prošlogodišnjim podacima, učenici koji se školuju u osnovnim i srednjim školama na području Kantona Sarajevo izučavaju nacionalnu grupu predmeta u skladu s Nastavnim planom i programom za osnovnu i srednju školu.\nTaj program donio je ministar za obrazovanje, nauku i mlade Kantona Sarajevo, pa se ne izučava nacionalna grupa predmeta ni u jednoj školi prema važećem Nastavnom planu i programu Republike Srpske.\nUčenicima se na početku svake godine dostavlja anketa koju popunjavaju roditelji, a u kojoj se opredjeljuju koji će jezik izučavati đaci – “bosanski/hrvatski/srpski” jezik i književnost ili “bosanski jezik i književnost”.\nNa području Kantona Sarajevo, predmet Pravoslavna vjeronauka pohađa devet učenika, od kojih osam u dvije osnovne škole i jedan učenik u srednjoj školi.\nPrema saznanjima Ministarstva obrazovanja, nauke, kulture i sporta Tuzlanskog kantona, nije uvedeno izučavanje nacionalne grupe predmeta ni u jednoj školi jer nije bilo zahtjeva roditelja učenika za izučavanje te grupe predmeta.\nU osnovnim školama na području Tuzlanskog kantona Pravoslavnu vjeronauku izučavaju 63 učenika, dok 24 polažu razredne ispite.\nOsim toga, u srednjim školama ima 20 učenika koji izučavaju Pravoslavnu vjeronauku.\nU Bosansko-podrinjskom kantonu Goražde nema učenika koji izučavaju nacionalnu grupu predmeta prema Nastavnom planu i programu Republike Srpske, niti učenika koji izučavaju Pravoslavnu vjeronauku.\nTakođe, prema podacima Ministarstva obrazovanja, nauke, kulture i sporta Kantona Zapadno-hercegovačkog, u osnovnim i srednjim školama nema učenika koji izučavaju Pravoslavnu vjeronauku, niti ima učenika koji izučavaju nacionalnu grupu predmeta prema Nastavnom planu i programu Republike Srpske.\nU osnovnim školama u Unsko-sanskom kantonu nacionalnu grupu predmeta prema Nastavnom planu i programu Republike Srpske sluša 142 učenika i to – 113 učenika u Osnovnoj školi (OŠ) “Ahmet Hromadžić” u Bosanskom Petrovcu, pet učenika u OŠ “Otoka” u mjestu Bosanska Otoka, kao i 24 učenika u “Prvoj osnovnoj školi” u Bosanskoj Krupi.\nU osnovnim školama u Unsko-sanskom kantonu, takođe, 317 učenika izučava predmet Pravoslavna vjeronauka.\nU Posavskom kantonu, 12 učenika pohađa Pravoslavnu vjeronauku, a u Zeničko-dobojskom kantonu 24 učenika izučava predmet Pravoslavna vjeronauka, i to 23 učenika u osnovnim školama i jedan srednjoškolac.\nU Hercegovačko-neretvanskom kantonu, u Osnovnoj školi Ravno, u područnom odjeljenju Ivanica, nastava za nacionalnu grupu predmeta se izvodi prema Nastavnom planu i programu Republike Srpske, dok Pravoslavnu vjeronauku izučavaju učenici u 13 osnovnih škola na području tog kantona.\nU Kantonu 10 (Livanjskom kantonu) nacionalnu grupu predmeta izučava ukupno 182 učenika, a isto toliki njih izučava Pravoslavnu vjeronauku.\nIz Ministarstva obrazovanja i nauke napominju da ne raspolažu podacima iz Srednjobosanskog kantona jer im nadležno kantonalno ministarstvo nije dostavilo podatke.


SAD uvode nove sankcije Bjelorusiji\nNajnovija dešavanja dolaze usred napetosti na granici, nakon višemjesečnog kretanja migranata prema granicama Bjelorusije s Poljskom, Litvanijom i Latvijom. Tri zemlje Evropske unije nalaze se na istočnoj granici 27-članog bloka.\nSjedinjene Američke Države (SAD) su potvrdile da rade na dodatnim sankcijama Bjelorusiji, nakon što je Evropska unija najavila da će uslijediti kazne, javlja Anadolu Agency (AA).\nDo potvrde je došlo nakon što su se diplomate Evropske unije složile da će proširiti kriterije za sankcije kao odgovor na bjelorusku migrantsku krizu, pružajući pravni osnov za restriktivne mjere protiv aviokompanija i turističkih agencija koje učestvuju u prevozu migranata do granica EU.\nPredsjednica Evropske komisije Ursula von der Leyen rekla je prošle sedmice u Vašingtonu da će administracija američkog predsjednika Joea Bidena u decembru odrediti vlastite kazne.\nPortparol State Departmenta Ned Price potvrdio je nadolazeće korake, navodeći da SAD "priprema naknadne sankcije u bliskoj koordinaciji s EU i drugim partnerima i saveznicima".\nRekao je da će vladu bjeloruskog predsjednika Aleksandra Lukašenka nastaviti smatrati odgovornom za njegove tekuće napade na demokratiju, ljudska prava i međunarodne norme.\n"Pozivamo režim da odmah zaustavi svoju kampanju orkestriranja i prisiljavanja neregularnih migranata preko granica u Evropu", rekao je novinarima.\nDodao je da će nastaviti vršiti veći pritisak na Lukašenkov režim sve dok odbija poštovati međunarodne obaveze, dok podriva mir i sigurnost svojih susjeda, dok nastavlja represiju i zlostavljanje vlastitog naroda i držanje političkih zatvorenika.\nPrema EU-u, Bjelorusija dolazi do potencijalnih putnika preko naizgled zvaničnih kanala, uključujući diplomatske misije i turističke agencije i poziva ih u Bjelorusiju nudeći vize. Zatim ih navodno vode do granice EU.\nPrema posljednjim podacima EU-a, 7.935 ljudi pokušalo je ući u EU preko granice s Bjelorusijom u 2021. godini, što je znatno više u odnosu na 150 prošle godine.\nNajmanje 2.000 ljudi, među kojima su žene i djeca, zarobljeni su u bjelorusko-poljskom pograničnom području u teškim uslovima.


Muzički festivali - Srbija\nU proteklih par decenija Srbija se „pročula“ širom sveta kao mesto za dobar provod i nezaboravnu zabavu. Muzička scena prestonice izuzetno je razvijena i nudi ponešto za svačiji ukus – od tradicionalne srpske muzike u Skadarliji, preko domaćih i svetskih pop hitova na splavovima na Savi i Dunavu, do noćnih klubova sa bogatom ponudom elektronske muzike.\nLjubitelji klasike mogu da biraju između festivala klasične gitare ili odlaska na koncerte Beogradske filharmonije. A tu je i BEMUS – Beogradski muzički festival koji je u Srbiju doveo neke od najboljih orkestara na svetu - uključujući Njujoršku, Berlinsku, Bečku i Minhensku filharmoniju, ali i poznate dirigente, soliste i baletske trupe.\nPosetioci Novog Sada svakog aprila mogu uživati u koncertima vrhunskih izvođača klasične muzike, iz zemlje i inostranstva, na Međunarodnom festivalu umetničke muzike - NOMUS-u.\nProvod na muzičkim festivalima u Srbiji već je legendaran i prilagođen različitim afinitetima, na vama je samo da izaberete festival po svom ukusu.\nOrganizovan na prelepoj tvrđavi iz 18. veka koja se izdiže na obalama Dunava u Novom Sadu, Exit festival, okuplja na desetine hitmejkera domaće i strane muzičke produkcije. Festival koji je nekoliko puta proglašen za Najbolji festival Evrope održava se početkom jula i tematski je podeljen na oko 20 bina.\nBez obzira da li volite elektronsku muziku, pop, latino, rege, rok ili metal, na Exit festivalu pronaći ćete binu za vas, a mnogi čuvenu Dance arenu rezervisanu za najbolje svetske didžejeve smatraju „dušom festivala“. Exit traje od kasnih večernjih do ranih jutarnjih časova, kada se na hiljade posetilaca seli u festivalski kamp na obližnjoj plaži na Dunavu.\nU mali grad Guču u Zapadnoj Srbiji, svakog avgusta slije se na stotine hiljada posetilaca iz zemlje i inostranstva kako bi uživalo u najvećoj smotri trubača na svetu.\nDragačevski sabor trubača u Guči najveća je tradicionalna manifestacija koja se ovde održava duže od pola veka.\nNa desetine trubačkih orkestara iz Srbije i sveta takmiči se za titulu Zlatne trube Dragačeva, stvarajući neponovljivu atmosferu koja publiku dovodi do euforije. Muzički program upotpunjuju tradicionalne igre, pesme, nošnje kao i specijaliteti ovoga kraja što doprinosi autentičnoj atmosferi ovog jedinstvenog festivala.\nInfo: Dragačevski sabor trubača\nTokom nekoliko dana u avgustu, Niš postaje prestonica džeza. U prelepom ambijentu stare turske tvrđave iz 18. veka, održavaju se koncerti internacionalnih zvezda, ali i neafirmisanih umetnika koji tek treba da izgrade svoj stil. U okviru Nišvil džez festivala, organizuju se brojne radionice za decu i odrasle, a nakon oficijelnog programa na tvrđavi se održava i neformalna svirka koji traje do ranih jutarnjih časova.\nFestival koji spaja ljubav prema pivu i dobroj muzici jedan je od najvećih festivala ne samo u Srbiji već i u regionu, a svake godine ga poseti i do milion ljudi. Na binama se smenjuju domaće i strane zvezde muzičke scene dok se na okolnim štandovima toče najrazličitije vrste stranih i domaćih piva - od dobro poznatih industrijskih marki do egzotičnih brendova, za one koji svakog dana žele da isprobaju nešto novo.\nInfo: Beer fest\nU rodnom gradu poznatog srpskog kompozitora Stevana Stojanovića Mokranjca – Negotinu, svakog septembra održava se muzički festival u njegovu čast. U realizaciji programa festivala učestvuju pijanisti, solisti, ansambli, baletske grupe, a natpevavanje horova predstavlja svojevrsni vrhunac manifestacije. Pored uživanja u koncertima klasične muzike, posetioce očekuje i raznovrstan prateći program sa brojnim izložbama, književnim večerima, ali i izletima do turističkih atrakcija širom Negotinske krajine.\nInfo: Mokranjčevi dani


Fijon: Zapad sam sebe saterao u ruski ćorsokak - Sputnjik Srbija\n21:25 24.01.2017 Preuzmite kraći link\nFijon je, takođe, istakao da je potrebno da se obnove dobri odnosi lično sa ruskim liderom Vladimirom Putinom. Francuski političar ubeđen je da će to pomoći da se iskoreni teroristička pretnja koji dolazi u Francusku i Nemačku dolazi iz „ratom razorene“ Sirije, navodi list.\nRusija mora da bude „jedan od glavnih partnera“, izjavio je Fijon.\n„Moramo da izađemo iz ovog ćorsokaka u koji smo se sami saterali i od kog su svi na gubitku“, dodao je kandidat za francuskog predsednika.\n„Fajnenšel tajms“ podseća da je Fransoa Fijon u novembru 2016. dobio unutarstranačke izbore. Britanski list smatra da je ova pobeda učinila Fijona „najverovatnijim naslednikom“ sadašnjeg predsednika Francuske Fransoa Olanda.\nćorsokak, partnerstvo, saradnja, Fransoa Fijon, Nemačka, Francuska


Naučnici protiv genetskog modificiranja ljudi | Nauka i tehnologija | Al Jazeera Balkans\nGlobalni moratorij bio bi na snazi sve dok zemlje ne izrade međunarodna načelaEPA\nCentar za genetiku i društvo (CGS), ključna američka organizacija koja ohrabruje "odgovorno i efikasno" korištenje biomedicinskih tehnologija, objavila je saopćenje u kojem se zalaže za moratorij u ovoj oblasti.\nPete Shanks, istraživač na CGS-u i autor radova o ljudskom genetičkom inžinjeringu, kazao je: "Genetske modifikacije djece nedavno su bile samo naučna fantastika... Međutim, sada, sa novom tehnologijom, fantazija bi mogla postati stvarnost. Jednom kada proces počne, nećemo se moći vratiti nazad. Ovo je linija koju ne smijemo preći."\nRanije ove godine, naučnici na Univerzitetu Sun Yat-sen u Kini navodno su koristili tehniku modificiranja gena kako bi izmijenili ljudske embrione - prvi put u historiji.\n"Došlo je do eksplozije genetskih modifikacija na naučnoj sceni", rekla je.\n"Praksa stimuliranja gena da bi se izmijenila cijela populacija jedne vrste mogla bi se naprimjer koristiti da se spriječe komarci da šire malariju, ali bi to moglo utjecati na cijeli ekosistem", dodala je, upozorivši da bi taj proces mogao biti "nepovratan".\nEric Landers, osnivač zajedničkog Instituta MIT-a i Harvarda, koji je posvetio svoju karijeru izučavanju ljudskog genoma u medicinske svrhe, naveo je u članku objavljenom u julu da je tehnologija "dovela do više zabrinjavajućih mogućnosti: stvaranja djece koja bi nosila stalne, nasljedne promjene na ljudski DNK-a".\nDodaje da su mediji takvo "potomstvo nazvali 'dizajnirane bebe' ili 'geneteski modificirani ljudi'".\nGrupa naučnika također je u martu objavila izvještaj u kojem navode da, iako se može korisititi kod raznih ljudskih bolesti, "promjena genoma u ljudskom embrionu za šta se koriste trenutne tehnologije može imati nepredvidive posljedice za buduće generacije".\n"To je čini opasnom i moralno neprihvatljivom", navodi se u izvještaju.


Strabag nezakonito koristi imovinu Dinarika\nObjavljeno: 19.09.2018. u 15:50 Autor: A. Šarenkapa\nIako je u toku sudski proces u vezi sa zaplijenjenom imovinom, Strabag neovlašteno koristi Dinarikovu opremu na izgradnji vijadukta Babina rijeka\nFirma Strabag ne samo da je nezakonito zaplijenila opremu kompanije Dinarik na gradilištu vijadukta Babina rijeka, koje se nalazi na Koridoru Vc kod Zenice, nego je nastavio neovlašteno koristiti tu opremu na izgradnji ovog objekta. Ovu vijest nam je potvrdio direktor kompanije Dinarik Juso Baručija.\n- Danas smo obišli gradilište vijadukta Babina rijeka, te smo utvrdili da firma Strabag i dalje koristi našu opremu, koja je otuđena na nezakonit način. Iako je Općinski sud u Zenici zabranio aktiviranje bankovne garancije, a još se čeka odluka nadležnog suda u vezi sa zabranom korištenja opreme, Strabag ovim postupkom čini više krivičnih djela, kao i ogromnu štetu nama kao kompaniji – kazao je Baručija.\nStrabag je jedan od izvođača radova na dionici Donja Gračanica – Klopče, na Zeničkoj zaobilaznici koja je dio autoputa na Koridoru Vc. Kao firmu podizvođača na izgradnji vijadukta Babina rijeka angažovao je firmu Dinarik. Uz obrazloženje da Dinarik navodno nije izvršavao svoje ugovorne obaveze, u Strabagu su zaplijenili opremu spomenute domaće građevinske firme, te pokrenuli proceduru naplate bankovne garancije.\nVEZANI TEKST – Strabag nezakonito plijeni imovinu domaćih firmi\nOpćinski sud u Zenici je nedavno donio privremenu mjeru zabrane aktiviranja bankovne garancije.\nVEZANI TEKST – Strabag ne može naplatiti garancije od Dinarika\nSudski proces u vezi sa zaplijenjenom imovinom još je u toku.\n- Ukoliko nas sud ne zaštiti, otići ćemo u stečaj kao i kompanija Entea d.o.o. Moramo da shvatimo da Strabag ovakvim postupcima dobija višemilionsku nezakonitu korist koja sada iznosi četiri miliona eura. Naš pravni tim, kojeg čine Anel Kurtović i Maja Sadović užurbano rade na tome da se zabrani korištenje ove opreme. Niti jedan razlog ne može opravdati nasilno postupanje firme Strabag, odnosno njihovo konstantno uništavanje domaćih firmi. Ukoliko se ovakvo ponašanje dopusti, uskoro nećemo imati niti jednog kvalitetnog domaćeg izvođača radova – poručio je Baručija.\nStrabagDinarikKoridor VcBabina rijeka\nINTERVJUBakir Izetbegović prvi put nakon izbora o koalicijama, ucjenama i napadima na SDA\nTragedija u Kalesiji Autom se zabila u stub: Za volanom "opela" poginula 19-godišnja djevojka\nHrabrost ili ludostSamo neka je čisto: Na 12. spratu izašla kroz prozor da ga opere\nTurskaNovi snimci: Pučisti do ranih jutarnjih sati dopremali oružje\nSupertalentAdna Šestić iz Zenice oduševila žiri: Ti ćeš pobijediti\nSjajan potez ZmajaPjanić potvrdio da Ronaldo nije jedini majstor u ekipi Juventusa\nSporne situacijeDragan Banjac prokomentarisao sudijske odluke iz 14. kola PLBiH\nPremiershipArsenal bez Kolašinca nastavio pobjednički niz\nNova godinaKako se gradovi u našoj zemlji pripremaju za javne dočeke najluđe noći\nBivša premijerkaJadranka Kosor o Čovićevoj i Dodikovoj koaliciji: Jad i bijeda\nKoridor VcOtvorene ponude za izgradnju poddionice Vranduk - Ponirak\nŠta (ni)je sve uradioJusko se opet hvali tuđim uspjesima\nVlada FBiH Prihvaćeno zaduženje u iznosu do 180.000.000 eura za Koridor Vc\nKoridor VcKo će platiti probijanje rokova i nepripremljene projekte\nPrivlačenje investicijaVelika očekivanja od ekonomske diplomatije BiH u Njemačkoj\nZa devet mjeseciVanjskotrgovinski deficit RS 1,1 milijardu maraka\nPripremni radovi Izgradnje cestovne dionice Goražde-Hranjen-Hrenovica\nNjemačkaUspješan nastup bh. kompanija na sajmu dobavljača VW grupacije


„Er Srbija“ obnavlja letove do Soluna, Praga i Sofije - 22.05.2021, Sputnik Srbija\nEr Srbija je ponovo uspostavila letove do Soluna, a od 4. juna obnavlja i letove do Praga i Sofije, saopšteno je iz nacionalne aviokompanije Srbije. 22.05.2021, Sputnik Srbija\nSrpski nacionalni avio-prevoznik će tokom letnje sezone saobraćati do Soluna sedam puta nedeljno - dva puta dnevno ponedeljkom i petkom, i jednom dnevno utorkom, subotom i nedeljom. Direktan let na ovoj relaciji u proseku traje jedan sat i 15 minuta.„Er Srbija“ će do Praga tokom najvećeg dela letnje sezone leteti dva puta nedeljno - ponedeljkom i petkom. Direktan let između srpske i češke prestonice u proseku traje jedan sat i 40 minuta.U planu je da se letovi „Er Srbije“ ka Sofiji obavljaju tri puta nedeljno - dva puta dnevno ponedeljkom i jednom dnevno petkom. Direktan let koji povezuje glavne gradove Srbije i Bugarske u proseku traje jedan sat i pet minuta.U saopštenju se navodi da će, zahvaljujući vrlo pogodnim terminima, putnici imati na raspolaganju dobre konekcije između Soluna i brojnih gradova iz mreže „Er Srbije“, kao što su Amsterdam, Stokholm, Pariz, Kopenhagen, Diseldorf, Frankfurt, Beč, Cirih, Podgorica, Berlin, Ljubljana, Moskva i drugi.Takođe, biće omogućena dobra mrežna povezanost između Sofije i ostalih destinacija „Er Srbije“, među kojima su Stokholm, Pariz, Diseldorf, Frankfurt, Zagreb, Beč, Cirih, Podgorica, Moskva, Ženeva, Njujork, Milano i drugi.Prag će preko Beograda biti odlično povezan sa Atinom, Solunom, Tiranom, Skopljem, Sarajevom, Istanbulom, Bukureštom i drugim destinacijama u mreži srpskog nacionalnog avio-prevoznika.Direktor komercijale i strategije u „Er Srbiji“ Jirži Marek rekao je da je odluka o ponovnom uspostavljanju pojedinih letova doneta s obzirom na postepeno popuštanje ograničenja u putovanjima, kao i približavanje vrhunca sezone, prenosi Tanjug.Pročitajte još:\nvesti, ekonomija, er srbija, letovi, solun, prag, sofija\nSrpski nacionalni avio-prevoznik će tokom letnje sezone saobraćati do Soluna sedam puta nedeljno - dva puta dnevno ponedeljkom i petkom, i jednom dnevno utorkom, subotom i nedeljom. Direktan let na ovoj relaciji u proseku traje jedan sat i 15 minuta.\n„Er Srbija“ će do Praga tokom najvećeg dela letnje sezone leteti dva puta nedeljno - ponedeljkom i petkom. Direktan let između srpske i češke prestonice u proseku traje jedan sat i 40 minuta.\nU planu je da se letovi „Er Srbije“ ka Sofiji obavljaju tri puta nedeljno - dva puta dnevno ponedeljkom i jednom dnevno petkom. Direktan let koji povezuje glavne gradove Srbije i Bugarske u proseku traje jedan sat i pet minuta.\nU saopštenju se navodi da će, zahvaljujući vrlo pogodnim terminima, putnici imati na raspolaganju dobre konekcije između Soluna i brojnih gradova iz mreže „Er Srbije“, kao što su Amsterdam, Stokholm, Pariz, Kopenhagen, Diseldorf, Frankfurt, Beč, Cirih, Podgorica, Berlin, Ljubljana, Moskva i drugi.\nTakođe, biće omogućena dobra mrežna povezanost između Sofije i ostalih destinacija „Er Srbije“, među kojima su Stokholm, Pariz, Diseldorf, Frankfurt, Zagreb, Beč, Cirih, Podgorica, Moskva, Ženeva, Njujork, Milano i drugi.\nPrag će preko Beograda biti odlično povezan sa Atinom, Solunom, Tiranom, Skopljem, Sarajevom, Istanbulom, Bukureštom i drugim destinacijama u mreži srpskog nacionalnog avio-prevoznika.\nDirektor komercijale i strategije u „Er Srbiji“ Jirži Marek rekao je da je odluka o ponovnom uspostavljanju pojedinih letova doneta s obzirom na postepeno popuštanje ograničenja u putovanjima, kao i približavanje vrhunca sezone, prenosi Tanjug.


Bogdanić: Završetak nove zgrade bolnice moguć i prije roka | Palelive.com\nPočetna Regija Istočno Sarajevo Bogdanić: Završetak nove zgrade bolnice moguć i prije roka\nISTOČNO SARAJEVO – Ministar zdravlja i socijalne zaštite Republike Srpske Dragan Bogdanić rekao je danas, tokom obilaska radova na izgradnji nove bolnice u Istočnom Sarajevu, da radovi napreduju planiranom dinamikom, te da se nada da će bolnica biti završena prije roka.\nU Istočnom Sarajevu 7. jula položen je kamen temeljac za izgradnju nove Bolnice, za šta će biti izdvojeno 46,58 miliona KM bez PDV-a.\nKamen temeljac položili su predsjednik Republike Srpske Milorad Dodik, premijer Željka Cvijanović, ministar zdravlja i socijalne zaštite Dragan Bogdanić i direktor Bolnice Goran Todorović.\nOdlazak medicinskih radnika – trend koji je zahvatio region\nMinistar zdravlja i socijalne zaštite Republike Srpske Dragan Bogdanić rekao je danas da je odlazak medicinskih radnika u zemlje EU trend koji je zahvatio cijeli region, a ne samo Srpsku i BiH jer je očigledna ogromna potreba za tim kadrom u zapadnoj Evropi.\n“U ovom momentu, mi imamo najveći odliv ljudi koji su se prekvalifikovali, ali nam ne odlaze univerzitetski profesori, viđeniji subspecijalisti ili neko ko se već profilisao kao stručnjak”, rekao je Bogdanić novinarima u Istočnom Sarajevu.\nOn je dodao da na evidenciji Zavoda za zapošljavanje trenutno ima 200 mladih ljekar za koje zdravstvene ustanove sada ne pokazuju potrebe i oni su prinuđeni da traže posao i odlaze u EU.\nKada je riječ o srednjem medicinskom kadru, kaže Bogdanić, najveći broj je prekvalifikovanih radnika koji odlaze u inostranstvo, kao i jedan dio iz zdravstvenih ustanova.\nOn je naveo i da se jedan broj njih vraća nakon što vide koja je težina i obim posla, a kolika su primanja.\nPrethodni članakSutra sastanak o bezbjednosti u saobraćaju\nNaredni članakLjepša strana terapije


Renovirane prostorije KUD-a “Napredak” u Vlajkovcu - Radio televizija Pančevo\nRenovirane prostorije KUD-a “Napredak” u Vlajkovcu\nNajvažnije Vesti Vršac\n4. septembra 2020. 4. septembra 2020. 0202\nZahvaljujući javnom konkursu koji je raspisao Nacionalni Savet Rumunske nacionalne manjine, rekonstruisane su prostorije KUD-a “Napredak” iz Vlajkovca. Nacionalni savet brine o svim kulturnim institucijama gde Rumuni aktiviraju i neguju svoju kulturnu baštinu.\nSaradnja između Nacionalnog saveta, nevladinog sektora i lokalnih samouprava učinila je da kultura u rumunskim selima ponovo oživi. Zahvaljujući Nacionalnom savetu Rumunske nacionalne manjine i gradu Vršcu, renovirane su prostorije KUD-a “Napredak” u Vlajkovcu. Tačnije uveden je priključak za gas za potrebe grejanja i zamenjena je stara dotrajala stolarija.\nDa su se ulaganja isplatila govore i rezlutati. Sekcija fanfara koja je za sada najaktivnija opravdala je svoj rad.\nNacionalni savet rumunske nacionalne manjine organizovao je i sastanke sa svim rumunskim institucijama kako bi se upoznali sa njihovim problemima, tako da se sada razmatraju potrebe KUD-ova pojedinačno i sredstva se rasporedjuju po potrebi i prioritetima.\nOŠ “Branko Radičević” primenjuje sve mere zaštite od korona virusa\nVučić u Varni: Kandidovaćemo se za Mundijal!\nNikoleta Dragaš 2. novembra 2018. 2. novembra 2018.\nSrpska zastava na Gazivodama kao odgovor na provokaciju\nJelena Obradović 3. septembra 2020. 3. septembra 2020.\nPetković: Učinićemo život na Kosovu i Metohiji održivim\nMica Milakov 12. februara 2020.


Na društvenim mrežama provedemo prosečno 116 minuta dnevno - Užicka Republika Press\nNa društvenim mrežama provedemo prosečno 116 minuta dnevno\nAutor : novosti.rs/biznis.vesti.rs\nGotovo polovina svetskog stanovništva (3,48 milijardi ljudi) koristi društvene mreže, pokazalo je istraživanje Digital 2019, a upravo sa ciljem da se ukaže na uticaj društvenih mreža na svakodnevicu ustanovljen je Međunarodni dan društvenih mreža, koji se obeležava 30. juna. Profil na Fejsbuku ima čak 2,3 milijarde ljudi, dok Instagram koristi jedna milijarda.\nU proseku, ljudi na društvenim mrežama provedu 116 minuta dnevno što upotrebu društvenih mreža postavlja na drugo mesto najzastupljenijih aktivnosti u slobodno vreme – odmah iza gledanja televizije, rezultati su analize.\n„Društvene mreže upotrebljavaju se za ličnu komunikaciju sa prijateljima i porodicom, pronalazak posla, kao i za širenje i promociju poslovanja. Zbog toga velika većina kompanija osim veb sajtova ima i profil na nekoj od društvenih mreža. Konkretno, mi smo radili istraživanje o biotehnološkim industrijama – hemijskoj, farmaceutskoj i medicinskoj i pokazalo se da je Twitter najrelevantnija platforma za ovu vrstu industrije, dok je Instagram najmanje popularan”, objasnio je Jan Keler iz beogradskog odseka digitalne agencije Namics koja se više od 20 godina bavi digitalnom transformacijom poslovanja.


BALET: Trodnevni majstorski kurs baleta – Balkanekspresrb.rs\nU saradnji sa Ministarstvom kulture Kube i Ambasadom Kube u Beogradu, Nacionalna fondacija za umetničku igru organizuje besplatan trodnevni majstorski kurs baleta za učenike svih profesionalnih baletskih škola iz Srbije.\nKurs će voditi Marija de Lourdes Hernandez, pedagog Nacionalne baletske škole iz Havane 5, 6 i 7 juna u baletskim salama Fondacije.\nNa kraju ovog kursa, 7. juna od 17 do 19 časova, pred komisijom pedagoga iz Pekinga, Rima i Havane, održaće se i prva audicija za upis u Baletsku školu Nacionalne fondacije za umetničku igru. Audicija će se održatiu u prostorijama Fondacije u ulici Kolarčeva br. 3, u Beogradu.\nAudicija se organizuje za prijem u pripremna odeljenja i prvi razred baletske škole, za decu uzrasta od 4 do 9 godina, bez ili sa baletskim iskustvom, kao i za upis u starije klase, uzrasta od 10 do 17 godina.\nNacionalna baletska škola iz Havane, jedna je od najprestižnijih institucija u obrazovanju baletskih igrača u svetu. Ujedno, Havana se ubraja među gradove koji su poslednjih decenija svetskim trupama baleta i savremene igre dali najveći broj vrhunskih igrača. Uspostavljanjem saradnje između Nacionalne fondacije za umetničku igru iz Beograda sa baletskim školama, akademijama savremene igre i trupama na Kubi, omogućen je angažman kubanskih pedagoga u Srbiji, pa će Marija de Lourdes Hernandez biti samo jedna u timu kubanskih pedagoga koji će naredne školske godine raditi sa našim mladim talentima.\nKao prva akreditovana internacionalna osmogodišnja baletska škola u Srbiji, Baletska škola Nacionalne fondacije za umetničku igru svoju nastavu koncipira u skladu sa zvaničnim italijanskim obrazovnim planom i programom. Redovnu nastavu vode pedagozi iz Beograda i Pekinga, dok listu gostujućih pedagoga tokom naredne školske godine, čine stručnjaci iz Rima, Milana, Havane i Tel Aviva.\nZa prijave i dodatne informacije zainteresovani se mogu obratiti na e-mail: [email protected], ili na broj telefona: 060 35 00 504(Press NFUI).♦\nSAOPŠTENJE SZS: Umesto dijaloga vlast nastavlja sa nasiljem


subvencije Archives - Stranica 16 od 22 - AgroSmart\n2020 poljoprivrede subvencije\nOd 2020. online podnošenje zahteva za subvencije\nOd 2020. godine subvencije poljoprivrednicima u Srbiji podnosiće se i pomoću softvera koji će im omogućiti da to obave lokalno, bez odlaska u Beograd, najavio je ministar poljoprivrede Branislav Nedimović.\npetak, 26. oktobra 2018.\nSubvencije ovčarima stižu do kraja godine\nIsplata za umatičene ovce kasni, jer je pristiglo 20.000 zahteva više u odnosu na prošlu godinu pa nisu na vreme procesuirani.\npetak, 10. avgusta 2018.\nmlade navodnjavanje subvencije\nZa mlade i navodnjavanje 380,6 miliona od Pokrajine\nPotpisano je 595 ugovora a ukupna vrednost investicija je 614 miliona dinara.\npančevačka azotara subvencije\nPančevačka Azotara – lagodan život na tuđ račun\nTokom proteklih deset godina uplaćeno 240 miliona evra subvencija, odnosno dva miliona svaki mesec.\nutorak, 24. jula 2018.\ngrad niš subvencije\nGrad Niš dodelio subvencije poljoprivrednicima\nJoš uvek su u toku konkursi za veštačko osemenjavanje, osiguranje, ruralnu infrastrukturu, sertifikaciju, preradu i mlade.\nnedelja, 20. maja 2018.\nNedimović: Biće subvencije do polovine juna\nDat „maksimalan gas“ da se to uradi, primljeno skoro 65.000 različitih zahteva koji se tiču tova, ili 50 odsto više nego prošle godine, kaže ministar


U saobraćajnoj nezgodi povređeno dete - Glas Zaječara\nU Srbiji još 564 slučaja korone: 1 osoba preminula\nSportski savez grada Zaječara donirao lopte mlađim kategorijama FK Timok 1919\nTimok u nedelju startuje protiv Zlatibora\nDnevni horoskop za petak 6. avgust\nDnevni horoskop za četvrtak 5. avgust\nDnevni horoskop za sredu 4. avgust\nHome Hronika U saobraćajnoj nezgodi povređeno dete\nOko 18.30 časova u ulici Dobrivoja Radosavljevića Bobija došlo je do saobraćajne nezgode. Uviđaj je u toku.\nU ulici Dobrivoja Radosavljevića Bobija oko 18.30 časova došlo je do saobraćajne nezgode u kojoj je povređeno dete.\nDete koje je upravljalo biciklom zbrinuto je u Zdravstvenom centru, prema prvim informacijama sa lica mesta.\nPrethodni tekstPlan vakcinacije od 7. do 9. avgusta\nIzgorela 3 autobusa autoprevoznika „Nikolić prevoz“. Nikolić: Namerno su ih zapalili, mogli smo svi da odletimo u vazduh\nU saobraćajnoj nezgodi povređeno dete 06/08/2021\nPlan vakcinacije od 7. do 9. avgusta 06/08/2021\nPrеzеntacija idеjnog rеšеnja projеkta za rеkonstrukciju Zdravstvеnog cеntra u Zajеčaru 06/08/2021\nU Kladovu od početka avgusta registrovano 18 novoinficiranih korona virusom 06/08/2021\nU Srbiji još 564 slučaja korone: 1 osoba preminula 06/08/2021


EU ipak počinje pregovore sa SAD o slobodnoj trgovini | EurActiv Srbija\nEU ipak počinje pregovore sa SAD o slobodnoj trgovini\nObjavljeno : 04.07.2013.\t Tweet\nEvropska unija je odlučila da počne pregovore o sporazumu o slobodnoj trgovini sa SAD i pored tenzija u odnosima zbog otkrića o nadzoru komunikacija evropskih institucija i predstavništava kojim je rukovodila američka Nacionalna agencija za bezbednost (NSA). Paralelno s početkom pregovora evropski i američki stručnjaci će razjasniti šta su sve obuhvatale špijunske aktivnosti Amerikanaca. Sporazum o slobodnoj trgovini između SAD i EU bio bi najambiciozniji takav sporazum u svetu, a obe strane u njemu vide potencijal za oporavak privrede. Prema procenama, sporazum o slobodnoj trgovini bi mogao da donese EU godišnje oko 120 milijardi evra a SAD 95 milijadi.\nPredsednik Evropske komisije Žoze Manuel Barozo (Jose Barroso) je 3. jula u Berlinu u prisustvu nemačkih i francuskih lidera saopštio da će pregovori između SAD i EU ipak početi 8. jula, ali da paralelno s tim radne grupe treba da razjasne šta je sve obuhvaćeno američkim špijuniranjem.\n"Danas smo se saglasili o sledećem: mi verujemo u transatlantske odnose, ali želimo istovremeno i radne grupe" koje će analizirati uticaj aktivnosti Amerikanaca, rekao je Barozo.\nPregovori o slobodnoj trgovini su bili dovedeni u pitanje nakon medijskih izveštaja da je američka NSA prisluškivala institucije EU u Briselu, ali i njene kancelarije u Vašingtonu i Njujorku, što je između ostalog otkriveno na osnovu informacija koje je obelodanio bivši saradnik NSA Edvard Snouden.\nNakon tog otkrića, Francuska i Nemačka su imale različite poglede na pokretanje pregovora o slobodnoj trgovini sa SAD. Berlin je bio za to da se pregovori što pre otvore dok je Pariz bio za "privremenu suspenziju" procesa.\nU međuvremenu, američki predsednik Barak Obama je razgovarao telefonom sa nemačkom kancelarkom Angelom Merkel u noći između 3. i 4. jula, nastojeći da je uveri da SAD vrlo ozbiljno shvataju zabrinutost svojih evropskih saveznika i partnera posle otkrića o američkom špijuniranju Evropljana.\nObama i Merkelova su se dogovorili su se da organizuju sastanak bezbednosnih zvaničnika dve zemlje na visokom nivou kako bi se detaljnije razmotrili navodi o špijuniranju američke NSA u inostranstvu, saopštila je Bela kuća.\nBela kuća je takođe navela da će se eksperti iz SAD i Evrope sastati već 8. jula da razmene informacije o američkom programu nadzora komunikacija "Prizm", koji, prema oktrićima Snoudena, takođe pogađa evropske građane.\nNovi diplomatski problem u vezi sa Snoudenom je zakomplikovao odnose evropskih zemalja sa još jednom zemljom američkog kontinenta - Bolivijom.\nAvion bolivijskog predsednika Eva Moralesa je prilikom leta iz Moskve za La Paz bio 3. jula primoran da sleti u Beč, pošto je više evropskih zemalja zabranilo prelet u njihovom vazdušnom prostoru, zbog sumnje da je u avionu Snouden. Austrijske vlasti su potvrdile da u avionu nema Snoudena.\nMorales je na konferenciji za novinare na austrijskom aerodromu zbog prizemljenja koje je trajalo 13 sati žestoko kritikovao evropske zemlje, posebno Francusku, Italiju, Portugaliju i Španiju.\n"To je praktično otmica koja je trajala 13 sati", rekao je on i dodao da je reč o istorijskoj grešci i provokaciji Bolivije i cele Latinske Amerike.\nPariz je izrazio žaljenje zbog zabrane preleta u francuskom vazdušnom prostoru.\nOland je rekao da je odmah odobrio prelet pošto je saznao da je u avionu bolivijski predsednik. "Informacije o putnicima u avionu bile su kontradiktorne", rekao je francuski predsednik. "Čim sam saznao da je to avion bolivijskog predsednika, odmah sam odobrio prelet", rekao je on.\n: Skandal oko prisluškivanja ugrožava odnose SAD i EU\n: SAD i EU za sada neće pregovarati o audiovizuelnim uslugama\n: EU i SAD pokreću pregovore o trgovinskom sporazumu\n: EK dozvolila uvoz govedine i svinja iz SAD\n: Ambasador EU: SAD ne zanemaruju Evropu


Vlada Srbije kupila hotel na Kopaoniku, prodaje ga prestolonasledniku UAE\n► Vlada Srbije kupila hotel na Kopaoniku, prodaje ga prestolonasledniku UAE\nHotel Jugobanke na Kopaoniku prodat je Direkciji za imovinu Srbije za skoro 2,1 milion evra, što je 60 odsto manje od cene koju je procenio sudski veštak, rečeno je danas agenciji Beta u Agenciji za osiguranje depozita koja vodi stečaj Jugobanke.\nProdaja je obavljena neposrednom pogodbom, a kupoprodajni ugovor je potpisan u julu između suvlasnika hotela i Direkcije za imovinu Srbije.\n"Odmaralište na Kopaoniku je prodato Direkciji za imovinu s ciljem da ga Direkcija proda zainteresovanom strateškom investitoru u turisticke kapacitete Srbije", rečeno je Agenciji za osiguranje depozita.\nPo pisanju današnjeg "Blica", hotel Jugobanke na Kopaoniku kupio je prestolonaslednik Ujedinjenih Arapskih Emirata šeik Muhamed bin Zajed\nal Nahjan koji ne namerava da hotel pretvori u rezidenciju, već će biti otvoren za goste, izuzev kad on dolazi da boravi na Kopaoniku.\nU Direkciji za imovinu Srbije Beti danas nisu mogli da potvrde tu informaciju, navodeći da je direktor Direkcije na odmoru.\nŠeik Muhamed bin Zajed al Nahjan je pre nekoliko meseci boravio na Kopaoniku i obišao hotel Jugobanke koji je u neposrednoj blizini žičare.\n"Blic" piše da će šeik ponovo posetiti Srbiju sredinom septembra kada će kompanija iz UAR Mubadala potpisati tri sporazuma sa Vladom Srbije.\nPrvi sporazum, po saznanjima tog lista, odnosiće se na Istraživački centar za visoke tehnologije, koji bio bio smešten na jednom delu zemljišta današnjeg PIK-a Zemun, gde bi trebalo da budu izgrađena i fabrike poluprovodnika.\nDrugi sporazum Vlada Srbije i Mubadale će regulisati gradnju nove fabrike koja bi proizvodila delove za avione Erbasa i Boinga, a treći ulaganja i gradnju turističkih kapaciteta u Srbiji.\nMubalada je, kako tvrde izvori "Blica" u Vladi Srbije, zainteresovana i za obnovu turističke infrastrukture u Srbiji, pre svega u planinskim centrima poput Kopaonika ili Stare planine, ali i za gradnju hotela na mestu gde je bombardovana zgrada Generalštaba i za projekat "Beograd na vodi".\n19.08.2013, 14:07h ljubica Preporuči\nTaj hotel Jugobanke na Kopaoniku je od kada velicanstveni Mladja Dinkic unisti 4 velike banke bio sto puta na tenderu. I niko nije bio zainteresovan da ga kupi. Iskljucivo zahvaljujuci Vucicu ima novih investicija u Srbiji.


Vučić o učešću haškog osuđenika u „Besmrtnom puku“: Šta bih mogao na to da kažem? | Insajder\nVučić o učešću haškog osuđenika u „Besmrtnom puku“: Šta bih mogao na to da kažem?\nUmesto promocije antifašizma i evropskih vrednosti ovogodišnje obeležavanje Dana pobede tokom protekle nedelje, ponovo se pretvorilo u javno rehabilitovanje i promociju osuđenih za ratne zločine. Povodom kritika javnosti zbog učešća nekadašnjeg haškog osuđenika, penzionisanog generala Vojske Jugoslavije Vladimira Lazarevića, predsednik Srbije Aleksandar Vučić rekao je da tako nešto komentarišu oni koji su bombardovali Srbiju.\n"Šta bih mogao na to da kažem? I to kažu ljudi koji su bombardovali ovu zemlju i ubijali našu decu? Sve to ostavite po strani, nešto drugo je važnije tu kad je po sredi region", rekao je Vučić srpskim novinarima u Skoplju, gde je prisustvovao inauguraciji novog predsednika Severne Makedonije.\n"Besmrtni puk" u Nišu predvodili su kozaci Balkanske kozačke vojske, bajkeri i nekadašnji haški osuđenik, penzionisani general Vojske Jugoslavije Vladimir Lazarević koji se na gradskom trgu u Nišu i obratio okupljenima.\nLazarević je u januaru 2014. pravnosnažno osuđen na četrnaest godina zatvora za zločin protiv čovečnosti, za pomaganje i podržavanje deportacije i prisilnog premeštanja civila, kao i za pomaganje u zločinačkom poduhvatu tokom kojeg su počinjeni najteži zločini protiv civila, uključujući i masovna ubistva na Kosovu 1999.\nPušten je u decembru 2015. nakon odsluženih nešto više od 10 godina, između ostalog i zbog toga što je tamo sarađivao sa Tužilaštvom i dostavljao im dokumenta.\nOvim potezom vlasti su nastavile da javno odaju počast Haškim osuđenicima osuđenim za najteža krivična dela.\nLazarević ponovo predaje na Vojnoj akademiji\nBivši komandant Prištinskog korpusa i Treće armije Vojske Jugoslavije Vladimir Lazarević koji je pred Haškim sudom osuđen za odgovornost za ratne zločine, kao i ostali generali i visoki oficiri Vojske Jugoslavije koji su komandovali u ratu na Kosovu 1998. i 1999, vraćeni su u oktobru 2017. na Vojnu akademiju kao predavači.\n"Uveli smo pravilo da najistaknutije starešine iz ratova koji su za nama dobiju prostor na Vojnoj akademiji i da drže predavanja kadetima, pa i sadašnjim generacijama oficira. To je na neki način ispravljanje nepravde koja im je naneta prethodnih godina", objasnio je tada ministar odbrane Aleksandar Vulin odluku države da haškog osuđenika vrati na Akademiju.\nKako je tada dodao ministar, ratni generali imaju mnogo toga važnog da prenesu mlađim kolegama.\nMeđutim, nakon održanog predavanja, Ministarstvo odbrane nije odgovorilo konkretno na pitanja Insajdera o tome kada mu je upućen poziv da bude predavač, kome je predavao i šta je bila tema predavanja.\nMinistarstvo odbrane promoviše dnevnike Pavkovića\nUz Lazarevića, među osuđenima za zločine na Kosovu koji u Srbiji dobijaju medijski i javni prostor i podršku institucija je nekadašnji načelnik Generalštaba Vojske Jugoslavije, general-pukovnik Nebojša Pavković. On je 2009. proglašen krivim po svim tačkama optužnice i osuđen je na 22 godine zatvora za deportacije, prisilna premeštanja, ubistva, progone i druga nehumana dela. Tokom odsluženja zatvorske kazne, pod pokroviteljstom Ministarstva odbrane objavljena je i promovisana njegova knjiga "Ratni dnevnik komandana Treće Armije VJ - Treća Armija u zagrljaju Milosrdnog anđela". Inicijativa mladih za ljudska prava zatražila je tada obustavu dalje promocije i štampanja knjige ovog ratnog osuđenika.\nMinistarstvo odbrane saopštilo je da su o knjizi, koju je u okviru edicije "Ratnik" izdao Medija centar Odbrana govorili komandanti ratnih jedinica iz 1998. i 1999. pukovnik Duško Šljivančanin, general Dragan Živanović i general Božidar Delić.\n"Pre njih o svojim knjigama je govorio general Nebojša Pavković, koji je okupljene pozdravio ekskluzivnim video zapisom iz Finske, gde je presudom Haškog suda zatočen zato što je uspešno branio svoju zemlju od NATO agresije", saopštilo je Ministarstvo odbrane.\nDok je Pavković u finskom zatvoru, ovdašnje ministarstvo za to vreme izdaje tomove njegovog dnevnika pod nazivom veličajući njegov doprinos očuvanju znanja o primenjenoj ratnoj veštini, koja je pomogla da se 1999. godine odbrani zemlja i maksimalno sačuvaju resursi u gotovo nemogućim uslovima.\nPodsetimo, penzionisani general VJ Nebojša Pavković, zajedno sa Nikolom Šainovićem, nekadašnjim potpredsednikom Vlade SRJ i Sretenom Lukićem načelnikom štaba MUP-a na Kosovu i Vladimirom Lazarevićem takođe penzionisanim generalom, pravosnažno je osuđen po svih pet tačaka optužnice - za prisilno premeštanje, deportacije, ubistva i progon albanskog stanovništva sa Kosova.\nŠljivančanin učesnik tribine SNS-a\nVlast u Srbiji isto postupa i prema haškom osuđeniku Veselinu Šljivančaninu, koji je u januaru 2017. govorio na tribini SNS-a u Beškoj. Događaj je završen incidentom, nakon što su aktivisti Inicijative mladih prilikom razvijanja transparenta „Kada ratni zločinci ućute žrtve će moći da govore“ fizički napadnuti.\nTih osam aktivista i aktivistkinja Inicijative osuđeno je kasnije u Prekršajnom sudu u Rumi zbog kršenja Zakona o javnom redu i miru na novčane, i to na kazne od po 50.000 dinara.\nIako se na snimcima jasno videlo da su aktivisti, dok su izražavali miran protest napadnuti, sudovi nisu uvažili njihove prijave, a funkcioneri SNS i predstavnici države optuživali su aktiviste Inicijative mladih da su sami odgovorni za incident.\nPodsetimo, Šljivančanin je osuđen pred Haškim tribinalom na 10 godina zatvora zbog zločina nad hrvatskim zarobljenicima na farmi Ovčara kod Vukovara u jesen 1991. Prvostepenom presudom je osuđen na pet godina zatvora, 2009. na 17 godina, a zatim u postupku revizije na 10 godina zatvora. Šljivančanin je 2011. pušten na prevremenu slobodu jer je odslužio dve trećine kazne.\nPrvi put se u organizaciji SNS pojavio na predizbornom skupu SNS-a u Pančevu marta prošle godine, kada je pozvao građane da glasaju za Aleksandra Vučića i SNS.


Vesti online / Vesti / Svet / Amerika Rusiji: Obuzdajte Asada, inače...\nAmerika Rusiji: Obuzdajte Asada, inače...\n"SAD su zabrinute saopštenjima o akcijama sirijskih snaga u zoni deeskalacije na jugozapadu Sirije, gde Vladine snage navodno koriste avijaciju i artiljeriju", izjavila je novinarima zvanična predstavnica Stejt departmenta Heder Navert.\nSirijski vojnici (Foto: Arhiva)\n- SAD kao i pre su duboko zabrinute saopštenjima o povećanju aktivnosti akcija sirijskog režima na jugozapadu Sirije u granicama zona deeskalacije koje su napravile SAD, Jordan, Rusija prošle godine… Prema našim informacijama, vojska i odredi samoodbrane sirijskog režima narušili su zonu deeskalacije na jugozapadu i počeli da izvode vazdušne, artiljerijske i raketne udare - rekla je Navertova.\nSVET Al Džazira: Počela nova ruska igra u Siriji\nSVET Oborene rakete iznad Sirije; Pentagon: Nisu naše (VIDEO)\nSVET Rusi besni: Da podsetimo Matisa - Islamska država je rezultat invazije SAD na Irak\nČetvrtak 21.06.2018. 20:59\nGlumataju strogoću, kompleksaši nikako da shvate da su se srozali u očima celog sveta, da te fore ne pale više.....:-)


DA NEMA PRIČE O NAVALJNOM, IZMISLILI BI NEŠTO DRUGO! Lavrov ubeđen da Zapad uporno traži razloge za demonizaciju Rusije! - Informer\n12:59 Svet 1\nRuski ministar spoljnih poslova Srergej Lavrov izjavio je da ne vidi signale da će se promeniti politika "demonizacije Rusije" i da sankcione težnje ka Rusiji samo rastu\nPLJUŠTE NOVE OPTUŽBE IZ AMERIKE! Stejt department: Rusija i dalje glavna vojna pretnja Evropi!\nLavrov je u intervjuu za portal Sputnjik rekao da Rusiju žele da kazne i za dešavanja u Belorusiji i za incident sa ruskim opozicionim liderom Navaljnim, iako EU, kako kaže, kategorički odbija da ispuni obaveze iz Evropske konvencije o pružanju pravne pomoći i da odgovore na zvanične zahteve ruskog Državnog tužilaštva.\nPrema njegovim rečima, pretpostavke su apsolutno izmišljene, o čemu govori i to što Nemačka upućuje na OPCW, a ta organizacija na Berlin.\n"Postoji i poslovica na tu temu i upravo u tom stilu naši zapadni, ako tako mogu da kažem, partneri reaguju na naš pravni pristup i gromoglasno izjavljuju da je ''trovanje utvrđeno, osim Rusije to niko drugi nije mogao da uradi, priznajte''. Sve je to bilo sa Skripaljima. I uzgred da kažem, uveren sam, da nema sadašnje situacije s Navaljnim izmislili bi nešto drugo", rekao je Lavrov.\nKako kaže, sve je podređeno tome da se što jače potkopaju odnosi između Rusije i EU.\nKako kaže, u Evropskoj uniji ima zemalja koje to razumeju ali nastavljaju s principom konsenzusa, tzv. solidarnosti, a taj princip grubo zloupotrebljavaju zemlje koje čine rusofobnu, agresivnu manjinu.\nGovoreći o Salsberiju i navodnom trovanju Skripaljevih, on je kazao da su Rusiju pre dve godine, kada je to i počelo etiketirali kao jedinog proizvođača "Novičoka", iako je Rusija navela argumentovane činjenice da je nekoliko zapadnih zemalja razvijalo supstance iz grupe "Novičok".\n"U SAD su patentirane - desetine patenata za bojevu primenu supstanci iz te grupe. I među tim zemljama, gde su se takve stvari radile, pomenuli smo i Švedsku", rekao je Lavrov.\nPIJANA MAJKA RAZBESNELA ONIM ŠTO JE RADILA SA BEBOM! Prijavili je šokirani školarci, nadležni pokrenuli istragu (VIDEO)\nRusija Sergej Lavrov Zapad demonizacija Rusije navaljni slućaj navaljni\nNeke smeričke budale predložile Nevaljnija za Nobelovu nagradu. To je sprdačina sa ovom prestižnom nagradom koju svake godine diskredituju toliko da će naučnici i pronalazači početi da se stide. A gospodin Nobel je verovatno pobegao iz svog večnog prebivališta. Interesantno da o radu Navaljnija niko ne spominje ništa i ako je bio lopov, prevarant i robijaš koji je više puta hapšen i osuđivan zbog nedela koja je počinio. Decembra 2014. Osuđen je na 5 godina zatvora zbog pronevere drvene građe u državnoj kompaniji " Kirovles" za 500 000 dolara dok je bio pomoćnik Nikite Beliha guvernera Kirovske oblasti. Takođe su on i njegov brat Oleg zbog prevare Francuske kozmetičke kompanije Iv Roše u istom procesu osuđeni Nevaljni uslovno a njegov brat dobio 3 godine robije. To je lik i delo zapadnih aduta da optuže Rusiju koja nema nikakve veze sa "trovanjem" ovg hoštaplera. Njega kao što se vidi u istrazi su mogli na zadatak zapada da truju samo bliski saradnici. Pretpostavlja se da je to Marija koja živi u Engleskoj u Londonu i pre istrage pobegla u Berlin. Stvari postaju jasne kad se pogledaju video snimci njegovog kretanja i snimka sa aerodroma. Verovatno Lepa Mara radi za obaveštajne službe BND, CIA ili MI-6. To će istraga utvrditi. Otrovi klase VX nervno paralitički kao i (novičok) su smrtonosni, čija smrtna doza iznosi 0, 0001gr.


Yu-build|Građevinarstvo i arhitektura|Graditeljske obuke|Upravljanje projektima|Održivi razvoj - "Zbog ovakvog zakona građani ostaju bez stanova"\nUPSS će ovih dana uputiti i konkretne zahteve povodom Predloga zakona na adrese nadležnih državnih organa, a pre svega Vlade Srbije i resornih ministarstava. Ovo udruženje, koje je nastalo početkom prošle godine, kada su ga oformili predsednici skupština stanara, procenjivalo je tada da oni predstavljaju oko 40.000 građana Niša.\nPrema Predlogu zakona, jedna od obaveza izabranog upravnika jeste da u svojoj zgradi proverava da li ima podstanara i da ih popisuje. Ukoliko to ne učini, može biti kažnjen novčanom kaznom do 150.000 dinara. Uz kritiku ovakvog zakonskog rešenja, na tribini UPSS-a je postavljeno pitanje: zašto se predstavnicima stambenih zgrada u Srbiji nameće obaveza da rade ono što bi morale da rade državne institucije, preduzeća ili ustanove. “Posledica ove ucenjivačke odredbe biće da mnogi ljudi u stambenim zgradama neće da pristanu da budu upravnici kako ne bi popisivali i prijavljivali svoje komšije, a da će dobar deo podstanara zbog povećanih dažbina koje će morati da plate nakon što budu registrovani završiti na ulici, ili se vratiti u mesta iz kojih su došli u veće gradove, a iz kojih su otišli jer tamo nisu imali posla i živeli su teško”, ocenjuje Đokica Jovanović.\n“Jedan od osnovnih problema ovog zakona je što o našim stanovima, zapravo, odlučuje država, od lokalne samouprave do ministarstva, a nama se uglavnom, nameću brojne administrativne, a pre svega finansijske obaveze, koje neće biti male. Najvažnije odluke vezane za naše stanovanje donosiće se u Republičkom geodetskom zavodu, Privrednoj komori i resornom Ministarstvu, dakle centralizovano, u Beogradu, bez našeg iole značajnijeg uticaja”, rekla je Čedoslava Ristić, članica UPSS-a i finansijska stručnjakinja.\nSa druge strane, kako dodaje, u slučaju da ne izvršimo obaveze koje nam se nameću, bilo da je reč o tome da ne registrujemo na vreme stambenu zajednicu, ili ne donesemo program održavanja zgrade, ili ne uredimo fasadu i ne izvedemo druge radove, naša stambena zajednica biće novčano kažnjena do dva miliona dinara.\n“Moći će da nam se uvede prinudna uprava, za nas će biti nadležni različiti inspektori, a u krajnjoj liniji prvatni izvršitelji”, kaže Ristić.\nĐokica Jovanović, član UPSS-a i sociolog, precizira da ovakav Predlog zakona povećava šanse da građani ostanu bez stanova, koje bi mogli da im oduzimaju sudovi, banke i izvršitelji, u slučaju da ne mogu da izumire obaveze ili kazne.\nOn podseća da su se u susednoj Hrvatskoj, pre svega u Zagrebu i Splitu, već dešavale deložacije iz sličnih razloga. Takvih slučajeva ima i u Srbiji, kaže, ali se o njima javno izveštava uglavnom kada građani različitim sredstvima pokušaju da spreče prinudno oduzimanje stanova, odnosno iseljenje iz njega.\n“Čini nam se da sada već prepoznajemo intenciju države da se građanima zbog različitih dugovanja oduzimaju i nekretnine, koje su posle neuspelih privatizacija i prodaje bezmalpo svega što je moglo da se proda, ostale jedini zdrav ekonomski resurs. Kako drugačije tumačiti ovakav Zakon o stanovanju koji je na štetu građana, a u korist države? Ili stalno povećanje poreskih i drugih državnih nameta dok zarade stagniraju, a sve više ljudi ostaje bez posla? Ili stalno povećavanje cene komunalnih usluga istovremeno sa smanjenjem plata u javnom sektoru i penzija?”, kaže Jovanović.\nNa tribini je takođe rečeno da je „očigledno da je jedna od namera ovog Predloga zakona još jedno udomljavanje nesposobnih partijskih kadrova vladajućih stranaka“. Govornici su tako videli zakonsko rešenje da će u slučaju da stanari ne mogu da izaberu upravnika iz svojih redova lokalna samouprava „izabrati“ profesionalnog upravnika sa licencom sa svoje liste. Registar licenciranih upravnika ustanovljava i vodi Privredna komora Srbije.


MANIFESTACIJA: Počeo prvi ''Šahovski vikend' u Delta Sitiju (FOTO) - Ostali sportovi, Rekreativo\nin Ostali sportovi, Rekreativo\nSite Default 31.01.2015., 14:25\nLjubitelji šaha, kao i brojni posetioci Delta Sitija, imaju priliku da se zabave, ali i nauče više o igri staroj više od 2000 godina, u okviru prvog „Šahovskog vikenda“, koji traje danas i sutra, 31. januara i 1. februara, u atrijumu šoping-mola.\nPored konsultacija i vežbanja sa šahovskim trenerima, posetioci manifestacije imali su priliku da odmere snage i iskustvo u brzopoteznim partijama šaha sa Teodorom Injac, svetskom školskom prvakinjom u brzepoteznom šahu u kategoriji do 15 godina.\n– Jako mi je drago da je organizovana jedna ovakva manifestacija, kako bi se šah približio i onima koji o njemu znaju veoma malo. Do sada su uvek šahovski dogadjaji okupljali iskusne šahiste i zaljubljenike u ovaj sport, a to danas nije slučaj pošto u velikoj meri dolaze ljudi svih generacija znatiželjni da nauče nesto više – kazalaj je Injac.\n„Šahovski vikend“ biće otvoren za sve posetioce i sutra, 1. februara, od 10 do 22 sata, a svi zainteresovani mogu da stanu na crtu mladoj Teodori Injac u brzopoteznim partijama šaha za to će imati priliku od 12 do 14 casova.\nPrethodna vest STIGAO BUGARIN: Došao sam da sa Partizanom zaigram Ligu šampiona (FOTO)\nSledeća vest PROBLEMI ZA RADONJIĆA: Zvezda bez reprezentativca Srbije na Solnok\nSTIGAO BUGARIN: Došao sam da sa Partizanom zaigram Ligu šampiona (FOTO)


pink.rs | MILORADOVIĆ: Srbija konstantno maksimalno ulaže u svoju odbrambenu industriju, našu vojsku pre svega opremamo sopstvenim snagama!\nMILORADOVIĆ: Srbija konstantno maksimalno ulaže u svoju odbrambenu industriju, našu vojsku pre svega opremamo sopstvenim snagama!\nNenad Miloradović, pomoćnik ministra odbrane za metarijalne resurse, rekao je da je jako ponosan kada vidi kako sajam naoružanja i vojne opreme u jugoistočnoj Evropi "Partner 2019", koji se održava na Beogradskom sajmu od 25. do 28. Juna, a na kome će nastupiti 128 izlagača, polako i sigurno raste.\n- Pre nekih 15 godina bilo je oko 23 izlagača, sada će ih biti čak 128. Naravno i srpska industrija je ovde prisutna, pre svega Jugoimport. Ovo je prilika da pokažemo čime opremamo vojsku i čime nastupamo na svetskom tržištu – rekao je Miloradović.\nAleksandar Lijaković, pomoćnik direktora Jugoimport SDPR, istakao je da je jedna od najznačajnijih oblasti u kojima rade, oblast oklopnih vozila.\n- Vozilo “Miloš” je po koncepciji sličan vozilu “Kobra”, zaista je moderan sistem, u sebi kombinuje i visoku pokretljivost, oklopnu zaštitu, kao i vođenje raznih misija – rekao je Lijaković.\nKako kaže, napravljen je na savremenom motoru, i ima visok nivo zaštitne konstrukcije.\n- Mi smo i u oblasti raketne artireljerije takođe zaokružili snažan opus – rekao je Lijaković.\nMiloradović je rekao da Srbija konstantno ulaže u svoju odbrambenu industriju maksimalno moguće i kako kaže, trudi se da što više oprema svoju vojsku sopstvenim snagama.\n- U okviru dugoročnog plana sistema odbrane napravili smo program koji sadrži oko 95 sistema naoružanja, od čeka su oko 75 sistemi naoružanja novi i modernizovani u skladu sa svetskim sistemima – rekao je Miloradović.\nPrema njegovim rečima, region a i šire Evropa je veoma dinamična kada je ovo polje u pitanju.\n- Evropa postaje mesto gde se intezivno ulaže u naoružanje. Svi u regionu imamo sličan status naoružanja. Mi smo godinama bili u daleko lošijoj situaciji, ali sada smo ubrzali i na tom putu smo veoma dominantni posebno u sopstvenoj industriji – rekao je Miloradović.\nMiloradović: Treća faza opremanja migova gotovo dogovorena


"Građani" bi trio iz Milana! - Sportske.net\nGvardiola bacio oko na trojicu fudbalera.\n"Plavci" već u pregovorima za novog vezistu, sprema se veliki povratak u PL?"Plavci" već u pregovorima za novog vezistu, sprema se veliki povratak u PL?Njih dvojica jednostavno moraju da igraju za Barselonu, ali petorica ne žele da čuju za "grad svetlosti"!Zahavi je u igri, Čelsi već rešio prvo pojačanje?Korona diktira tržište, Lajpcig mora da bira?\nKako prenosi "Tutosport", Mančester siti je zainteresovan za čak tri igrača milanskog Intera.\nPoznato je da Gvardiola u Lautaru Martinezu vidi potencijalnog naslednika Kuna Aguera, ali ima i jaku konkurenciju u borbi za njegov potpis u Barseloni i Čelsiju.\nTo nije sve, kako je navodno zainteresovan i za dvojicu defanzivaca "Neroazura".\nPovezivan je bio Siti sa Milanom Škrinijarom i ranije, ali je pored Slovaka Gvardiola bacio oko i na talentovanog Alesandra Bastonija.\nItalijanski mediji prenose da bi bivšeg štopera Sampdorije i mogao da dobije, ali samo u slučaju da na "Meacu" stigne ponuda koja se ne odbija, dok Inter želi da zadrži Bastonija po svaku cenu i zakazali su pregovore oko novog ugovora sa talentovanim defanzivcem.


Neophodno je da Srbija osposobi sve svoje kapacitete za korišćenje sredstava iz evropskih fondova, izjavila je V.D. direktora Kancelarije za evropske integracije, Ksenija Milenković, podsetviši da su iskustva nekih drugih država pokazala da one na početku nisu bile dovoljno spremne za to.\n"I šta se sa novcem dešava (ako se ne iskoristi) - on se vraća u evropski budžet", rekla je Milenković na konferenciji "Kako do boljeg upravljanja međunarodnom razvojnom pomoći".\nPrema njenim rečima, Srbija do 2020. godine treba na maksimalan način da iskoristi raspoloživa sredstva iz fondova na koje sada imamo pravo i da osposobi kapacitete jer taj novac, kako je rekla, ne dolazi na tekući račun već mora biti pokriven odgovarajućim projektima.\n"Sada imamo pravo na oko 200 miliona evra godišnje po IPA pretprisutpnoj pomoći, i to je iznos koji će nam biti dostupan do članstva u EU, ta sredstva će kada postanemo članovi biti više milijardu evra", ukazala je ona.\n"S obzirom na to da smo mi sada u pripremnoj fazi IPA 2016., Srbiji će najverovatnije biti dodeljena i takozvana budžetska sektorksa podrška. Predviđeno je da se sredstva dodele u oblasti razvoja i ljudskih resursa, konkretno za obrazovanje, a to podrazumeva i socijalnu politiku, zapošljavanje, inkluziju, ranjive grupe i sve ono što je povezano za obrazovanjem u najširem smislu", rekla je Milenković.\nIstakla je da će biti potrebna međusobna sadaranja i koordinacija između Vlade Republike Srbije i svih društevnih aktera čiji će angažman biti potreban da bi sredstva otišla tamo gde treba i kako bi se iskoristila na pravi način.\nAleksandra Miletić iz Ministarstva za rad, zapošljavanje, boračka i socijalna pitanja rekla je da je sektor društevnog razvoja veoma specifičan i da podrazumeva učešće mnogih institucija, a kao posebnost tog sektora navela je partnerstvo sa nevladinim organizacijama.


Investicije JP "Vodovod i kanalizacija" Pirot u ovoj godini oko 57 miliona dinara. Radiće se vodovodna, kanalizaciona mreža i projekat generalnog prečistača otpadnih voda - Pirot Plus Online\n11. januar 2019. 12:11 Gradska hronika Pirot Plus Online\nJavno preduzeće "Vodovod i kanalizacija" u planu i programu rada za ovu godinu predvidelo je investicione radove u vrednosti od oko 57 miliona dinara, kaže gostujući u emisiji Aktuelno, na našem portalu, Zoran Nikolić, direktor ovog javnog preduzeća. Prema njegovim rečima, sredinom marta očekuje se završetak radova na Crpnoj stanici u Berilovcu. Za zamenu vodovodne mreže u gradu i selima u ovoj godini opredeljeno je oko 30 miliona i 12 miliona dinara za izgradnju kanalizacije u selu Izvor. Od većih investicija Nikolić je izdvojio projekat alternativnog snabdevanja pijaćom vodom za sva sela na Kružnom putu.\nFinansijski plan za ovu godinu, predvidja ostvarenje dobiti na nivou od oko 15 miliona dinara, uz konstataciju da ovo javno preduzeće svoje investicije realizuje isključivo iz sopstvenih sredstava i uz podršku Nemačke razvojne banke KfW\nKada je u pitanju naplata potraživanja i tu smo medju prvima u Srbiji, ako ne i najbolji, kaže Nikolić. Procenat naplate naših potraživanja je na nivou od 91 do 94 procenta. I time se možemo pohvaliti jer je to još jedan pokazatelj poverenja naših korisnika\nNikolić je napomenuo da se u ovoj godini očekuje studija izvodljivosti i izrada projektne dokumentacije Generalnog prečistača otpadnih voda. Vrednost projekta je oko 10 miliona evra, od toga je 90 odsto donacija Nemačke razvojne banke KfW\ngeneralni prečistač otpadnih voda


Konjević i Han: Konkretni rezultati u vladavini prava preporuka za nastavak EU integracija | EUME\nNaslovnica Info Press info Konjević i Han: Konkretni rezultati u vladavini prava preporuka za nastavak EU...\nKonjević i Han\nZvaničnici Evropske unije konstatovali su, tokom susreta sa ministrom unutrašnjih poslova Raškom Konjevićem u Briselu, da konkretni rezultati u implementaciji izbornog zakonodavstva i sistemski napredak u borbi protiv korupcije i organizovanog kriminala predstavljaju ohrabrenje za dinamičan nastavak evropskih integracija Crne Gore.\nDrugog dana zvanične posjete Briselu, ministar Konjević razgovarao je sa evropskim komesarom za susjedsku politiku i pregovore o proširenju Johanesom Hanom sa saradnicima i generalnim direktorom za vanjske poslove, proširenje i civilnu zaštitu Savjeta EU Leonardom Skijavom.\nMinistar Konjević je upoznao komesara Hana sa rezultatima koje je Crna Gora ostvarila u oblasti vladavine prava, izražavajući očekivanje da će ostvareni rezultati biti prepoznati u predstojećem Izvještaju Evropske komisje o napretku Crne Gore. Ministar je ujedno upoznao komesara Hana i o rezultatima nedavnih dešavanja na protestima dijela opozicije u Podgorici, te aktivnostima policije sprovedenih u cilju očuvanja javnog reda i mira.\nSagovornici su posebno ocijenili pozitivnim dosadašnje aktivnosti na reformi izbornog zakonodavstva, izrazivši očekivanje da će reforme biti blagovremeno sprovedene i doprinijeti vraćanju povjerenja u izborni proces.\nKomesar Han je izrazio podršku naporima koje Crna Gora ulaže u cilju postizanja punopravnog članstva u NATO, uz konstataciju da će članstvo u Alijansi doprinijeti daljem jačanju stabilnosti u regionu.\nNa sastanku su razmijenjena mišljenja i o altuelnoj poziciji EU po pitanju migratorne krize, kao i o preventivnim aktivnostima koje Crna Gora sprovodi po tom pitanju.\nSLUŽBA ZA ODNOSE S JAVNOŠĆU MINISTARSTVA UNUTRAŠNJIH POSLOVA


Znanja i veštine radne snage usklađivati sa potrebama privrede – Zrenjanin\nZnanja i veštine radne snage usklađivati sa potrebama privrede\nJedan od najvećih problema u našoj zemlji jeste visoka stopa nezaposlenosti mladih. Za posledicu imamo situaciju da se mladi odlučuju ili za neaktivnost (ni ne traže posao) ili za odlazak u inostranstvo. Sa druge strane, naša privreda, ali i društvo u celini ostaju uskraćeni za doprinos onih koji bi u najskorijoj budućnosti trebalo da predstavljaju nosioce razvojnih aktivnosti. Pri tome, većina mladih traži odgovarajući posao duže vreme, dok svake godine svršeni srednjoškolci i studenti povećavaju ponudu radne snage.\nJedno moguće rešenje jeste povećavanje preduzetničkih sposobnosti mladih, te kreiranje povoljnog ambijenta za njihove preduzetničke aktivnosti. Ovo je naročito važno danas kada digitalna transformacija i informaciono-komunikacione tehnologije prožimaju gotovo sve delatnosti.\nMladi su onaj deo stanovništva koji je sposoban i voljan da se upusti u preduzetničke aktivnosti, da preuzme rizik i da se bavi inovativnijim delatnostima koje su karakteristične za moderno vreme. Međutim, bez uspostavljanja podsticajnog ambijenta za razvoj preduzetništva mladih, te bez odgovarajuće pripreme novih naraštaja za preduzetništvo i samozapošljavanje, ovaj bitan segment populacije se veoma lako od potencijala može pretvoriti u problem (migraciona kretanja ka većim centrima u zemlji, pa i odlazak iz zemlje, zatim različite negativne društvene pojave poput nasilja, rasta stope kriminaliteta i sl.).\nDrugi bitan aspekt jeste kontinuirano usklađivanje veština, znanja i kompetencija kojima raspolaže radna snaga (ponuda) sa potrebama privrede u pogledu određenih kompetencija radne snage (tražnja). Neprekidni i ubrzani tehnološki napredak, posebno u kontekstu aktuelne industrijske revolucije 4.0 (digitalizacija), pretpostavlja sve brže strukturno prilagođavanje privrede. To znači da preduzeća koja pretenduju da pobede u tržišnoj utakmici imaju sve veću potrebu za savremenim i modernim znanjima. Utisak je, međutim, da sistem obrazovanja nije „na visini zadataka”. Potrebno je uvođenje novih, modernih obrazovnih profila, ali i kontinuirano unapređenje znanja, veština i kompetencija u skladu sa potrebama savremene privrede koja svoju konkurentnost zasniva na inovacijama i znanju.\nPriprema generacija koje dolaze za savremeno tržište rada podrazumeva da se posebna pažnja posvećuje razvoju digitalne pismenosti, analitičkih veština, znanja kako se uči i kako se stiče znanje, svesti da se mora učiti tokom celog života, osećaja za inicijativu i preduzetništvo itd. Prisutna je kontinuirana neusklađenost između ponude i tražnje za radnom snagom samo dodatno nameće potrebu da se unapređuje mehanizam praćenja i predviđanja potreba privrede, sa jedne strane, te fleksibilnost nastavnih programa i planova stručnih škola, sa druge strane. Bilo bi dobro da nastavni planovi i programi u što većoj meri uvaže zahteve, mišljenja i stavove privrednika i poslodavaca. Dobro osmišljenim sistemom kratkih obuka, programa prekvalifikacije i dokvalifikacije (nezaposlenih i zaposlenih), te različitih oblika tzv. neformalnog obrazovanja treba pomagati radnoj snazi (posebno mladima) da se prilagodi potrebama tržišta rada.\nĐacima nedostaje preduzetničko obrazovanje\n← ISTRAŽIVALI SMO: KOLIKO, ZBOG ČEGA I DA LI IMA SANKCIJA ZA VELIKI BROJ OPRAVDANIH I NEOPRAVDANIH IZOSTANAKA U ZRENjANINSKIM ŠKOLAMA\n„MLEKOPRODUKT” NA SAJAMU SIRA U FRANCUSKOJ →


Grand slem ostaje nedostižan, Medvedev zaustavio Đokovića na poslednjem koraku\nZagrljaj Danila Medvedevi Novaka Đokovića na mreži posle finala US Opena (Foto: AP)\nNajbolji teniser sveta Novak Đoković nije uspeo da osvoji i četvrti grand slem trofej ove sezone i tako postane tek drugi muškarac, koji je u takozvanoj "open eri" (od 1968. godine), u istoj godini trijumfovao u Melburnu Parizu, Londonu i Njujorku.\nĐokovića je u finalu US Opena, u tri seta - 6:4, 6:4 i 6:4, posle dva sata i 15 minuta igre, pobedio Rus Danil Medvedev, koji je tako došao do svog prvog grand slem trofeja u karijeri (iz trećeg pokušaja).\nAustralijanac Rod Lejver, koji je bio na stadionu Artur Eš u nedelju uveče, ostaje jedini teniser koji je osvojio kalendarski Grand slem, pre 52 godine (1969).\nMedvedev je do trijumfa stigao potpuno zasluženo, jer je u svim segmentima igre nadigrao Đokovića, a kako su to američki komentatori, nekadašnji teniseri - braća Džon i Patrik Mekinro i Australijanac Deren Kejhil često isticali tokom prenosa, Rus je bio bolji od Srbina upravo onako kako obično Đoković nadigrava svoje rivala.\nOvog puta, kako je i sam priznao na konferenciji za novinare, Đoković nije bio na svom uobičajenom nivou, čemu je svakako doprineo i umor. Fizički - pošto je proveo mnogo više vremena na terenu u poslednje dve nedelje, ali i psihički s obrizom na pritisak s kojim se nosio još od trijumfa na Rolan Garosu i potencijalnim osvajanjem najpre zlatnog Grand slema, a zatim i kalendarskog Grand slema, kada pokušaj da pobedi na Olimpijskim igrama u Tokiju nije uspeo.\nMeđutim, glavni razlog Đokovićevog poraza leži u sjajnoj igri Medvedeva, koji je savršeno sproveo u delo dobro spremljenu taktiku i revanširao se Đokoviću za slično ubedljiv poraz u Melburnu u februaru.\nPrvi put u mnogo godina, prvi reket sveta imao je veću podršku sa tribina u Njujorku i posle meče istakao je da mu je to mnogo značilo i učinilo ga srećnim i u porazu, dok se Medvedev tokom ceremonije dodele trofeja izvinio publici, jer ih je sprečio da prisustvuju istorijskom uspehu, a onda se direktno obratio Đokoviću rečima:\n"Nikad nisam rekao ovo nikome, ali ću sada reći. Za mene, ti si najbolji teniser u istoriji".\nZa trijumf, 25-godišnji Rus nagrađen je sa 2.000 poena i čekom na dva i po miliona dolara, dok je Đokoviću pripalo 1.200 poena i upola manja nov čana nagrada - 1.250.000 dolara.\nOd ponedeljka, njih dvojica ostaju na vrhu ATP rang-liste, Đoković kao prvi sa 12.133 poena, a Medvedev drugi sa 10.780.\nIstorija u Njujorku: Ema Radukanu prva iz kvalifikacija do grand slem titule\nĐoković na korak od kalendarskog Grand slema\nNovaku šesti Vimbldon, stigao Rafu i Rodžera po broju grand slemova


Prekovremeni rad, ali se ne plaća – Radnik.rs\nRadnici mogu da rade više od 40 sati nedeljno po ugovoru o povremenim i privremenim poslovima, a poslodavci po zakonu nemaju obavezu da im plaćaju naknadu za prekovremeni rad.\nŠta više, omladinske zadruge koje angažuju radnike po tom ugovoru raspisuju oglase za posao koji podrazumevaju rad i od 60 sati nedeljno.\nOglas za baštovana: radno vreme od ponedeljka do subote, 10 sati dnevno\nJedan od čitalaca nam je uputio pitanje da li je oglas za baštovana koji je objavljen na više sajtova zakonit.\nNaime, omladinska zadruga „Europa PTŽ“ objavila je oglas da su „preduzeću specijalizovanom za pružanje usluga iz pejzažne arhitekture i hortikulture, potrebni ozbiljni, vredni baštovani“. Radno vreme baštovana je od 7h do 17h, a samo nedelja je slobodan dan. Početna plata je 35 hiljada dinara.\nPrema ovom oglasu, baštovan će, dakle, raditi 60 sati nedeljno.\nRadnik.rs je uputio pitanja omladinskoj zadruzi u vezi sa ovim oglasom budući da je Zakonom o radu propisano da radnici ne mogu raditi duže od 48 sati nedeljno, računajući i prekovremeni rad. Međutim, zakonom nije jasno definisano da li se ovo ograničenje radnog vremena (na 48 sati) odnosi samo na ugovore o radu ili i ugovore o povremenim i privremenim poslovima. Zadruge, inače, po zakonu angažuju radnike po ugovoru o povremenim i privremenim poslovima.\nMaja Sekulić iz zadruge „Europa PTŽ“ je navela da o radnom vremenu odlučuje poslodavac i upitala je: „Ukoliko napišem u oglasu da je u pitanju prekovremeni rad, da li je onda to u redu?“.\nAko pitate Ministarstvo za rad – nije u redu. Na pitanje da li poslodavac može radniku da odredi radno vreme duže od 48 sati nedeljno kada radi po ugovoru o privremenim i povremenim poslovima, iz ovog ministarstva su odgovorili da to nije po zakonu.\n„Iako Zakonom o radu nije izričito propisano, odredbe ovog zakona koje se odnose na ograničenje radnog vremena, kao i odmore u toku dnevnog rada, dnevni i nedeljni odmor zaposlenih, a koje su zasnovane na međunarodnim standardima, primenjuju se i na radno angažovane po osnovu ugovora o privremenim i povremenim poslovima“, piše u odgovoru.\nMeđutim, profesor radnog prava na Univerzitetu Union Mario Reljanović je skeptičan kada je reč o ovom mišljenju Ministarstva za rad.\n„Ne verujem da bi radnik koji radi po ugovoru o privremenim i povremenim poslovima duže od 48 sati mogao da dobije spor protiv poslodavca. Zakon nije izričit po ovom pitanju, a mišljenje Ministarstva ne pomaže mnogo na sudu“, kaže Reljanović.\nPrema Reljanovićevom mišljenju, poslodavac može da odredi dužinu radnog vremena radnicima koliko želi ukoliko ih angažuje po ugovoru o privremenim i povremenim poslovima i time ne krši zakon.\nRadnici koji rade duže od 48 sati nedeljno mogu se obratiti inspekciji rada. Ukoliko dobiju odgovor inspekcije da je to u skladu sa zakonom, mogu se javiti redakciji Radnik.rs.\nI omladinska zadruga i agencija za zapošljavanje\nU oglasu takođe piše da baštovani treba da imaju od 20 do 50 godina. Kako omladinska zadruga može da angažuje radnike starije od 30 godina, pitali smo predstavnike ove zadruge.\n„Mi smo dve firme u jednoj, imamo i omladinsku zadrugu i agenciju, pokrivamo ljude i preko 30 godina, sve vi to naravno možete da proverite“, piše u odgovoru.\nDirektorka omladinske zadruge „Europa PTŽ“ Ivana Ristić je i vlasnica i direktorka agencije „Europa Human Resource“ koja se bavi ustupanjem ljudskih resursa.\nOvakvo osnivanje omladinske zadruge i agencije kao „dve firme u jednoj“ omogućava lizing i omladinaca do 30 godina i starijih radnika. Ovakve firme mogu da angažuju studente preko omladinske zadruge, a onda, kada oni napune 30 godina, angažuju ih preko agencije.\nPosao za muškarce\nOglas za baštovana problematičan je i iz još jednog razloga. Iako se u naslovu oglasa navodi da se traži „baštovan/baštovanka“, u tekstu oglasa se eksplicitno navodi da se traže muškarci od 20-50 godina.\nNa pitanje upućeno omladinskoj zadruzi zbog čega se zahteva da radnik bude muškog pola odgovorili su pitanjem – „Da li mi uopšte smemo da kažemo da je posao predviđen samo za muškarce ili za žene?“.\nU daljem odgovoru iz zadruge navode da oni žele da rade „u okviru zakonskih uslova vezanih za oglašavanje“, ali da ih radnici kritikuju kada ne napišu da li je oglas predviđen za žene iili muškarce.\nProblem je u tome što nijedan oglas za posao ne sme da bude „predviđen“ za žene ili muškarce osim ako nije cilj da se zaštite određene kategorije lica kao što su žene, trudnice, porodilje, roditelji, maloletnici, osobe sa invaliditetom i drugi.\nPrivremeni i povremeni poslovi: Prekovremeni rad se ne plaća\nOglase za posao koji podrazumevaju prekovremeni rad raspisuju i druge omladinske zadruge. Na primer, omladinska zadruga „Bulevar“ objavila je oglas za rad u call centru koji podrazumeva „svakodnevni rad – 6h dnevno“.\nU ovom slučaju, dakle, nedeljno radno vreme je 42 sata. Prema Zakonu o radu, puno radno vreme na nedeljnom nivou je 40 sati, a rad duži od punog radnog vremena je prekovremeni rad za koji se isplaćuje uvećana zarada (najmanje 26% od osnovice). Ali, prema navodima predstavnika Ministarstva za rad, naknada za prekovremeni rad se ne isplaćuje radnicima koji rade po ugovoru o privremenim i povremenim poslovima.\nIz Ministarstva kažu da se “odredbe Zakona o radu, koja se odnose na uvećanja zarade zaposlenih (za rad noću, prekovremeni rad, rad na dan praznika i slično) ne mogu direktno primenjivati na angažovana lica”, nego samo na zaposlene koji imaju ugovor o radu.\nTo znači da nema nikakvih smetnji da poslodavac sa radnikom sklopi ugovor o povremenim i privremenim poslovima po kome će radnik raditi osam sati radnim danima i subotom i primati platu nižu od minimalne zarade. Radnik po ovom ugovoru nema pravo na uvećanu zaradu ni za rad praznicima, ni noću.\nIpak, neke omladinske zadruge, kao što je zadruga “Bulevar”, isplaćuju uvećanu zaradu omladincima za rad noću, iako nisu obavezne po zakonu.\nPoreska uprava angažovala firmu koja je imala neprijavljene radnike\nInspekcija u kompaniji „Meggle“ zbog radnika preko omladinske zadruge\nseptembar 15 2017\nŠansa za posao košta 8.000 dinara


Dragan Marjanović Boža : Južne vesti\nDragan Marjanović Boža\n13:53, 23. 10. 2020.\nPredstava “Putovanje kroz gusto granje” ponovo u niškom Domu Vojske\n11:14, 8. 3. 2018.\nPopularni glumac sa juga Srbije Dragan Boža Marjanović gostuje 2. aprila u niškom Domu Vojske sa predstavom "Putovanje kroz gusto granje". To je nastavak priče o Rokiju, kako navode organizatori, koji se vratio iz Haga i otvara turističku agenciju.\n“Putovanje kroz gusto granje” gostuje u Nišu\n09:57, 5. 5. 2016.\nPopularni glumac iz Vranja Dragan Boža Marjanović izvešće u niškom Domu Vojske u petak 20. maja predstavu “Putovanje kroz gusto granje”.\nPremijera komedije Bože Marijanovića u Nišu\n11:57, 4. 11. 2015.\nNova komedija “Dr Feler” popularnog komičara sa juga Srbije Dragana Bože Marjanovića, koja na satiričan i šaljiv način pokazuje anomalije društva, biće premijerno odigrana u četvrtak 5. novembra na sceni niškog Doma Vojske.\nPredstava “Zakasotina” u niškom Domu Vojske\n11:41, 24. 9. 2014.\nU četvrtak, 16. oktobra, u Domu Vojske Niša popularni glumac iz Vranja Dragan Boža Marjanović izvešće monodramu “Zakasotina”.\nPredstava “Roki 5“ premijerno u Nišu\n14:11, 26. 3. 2014.\nNastavak pozorišne sage o čuvenom Rokiju sa juga Srbije, koga tumači popularni vranjanski glumac Dragan Marijanović, biće premijerno izveden u četvrtak, 27. marta, u klubu Juridicum na Pravnom fakultetu.\n12:51, 16. 8. 2010.\nU aleksinačkom Domu kulture večeras će biti izvedena predstava popularnog vranjskog glumca, Dragana Marjanovića "Bože".


Usvaja se predlog ministarke Hoxhe za Sporazum o prekograničnoj saradnji sa Crnom Gorom - Kosovo - Ministarstvo za Evropske Integracije\nUsvaja se predlog ministarke Hoxhe za Sporazum o prekograničnoj saradnji sa Crnom Gorom\nPriština, 9. oktobar 2018. - Očekuje se da će ovaj sporazum otvoriti put za podsticaj ekonomskog razvoja pograničnih područja Kosova sa Crnom Gorom, rekla je ministarka Hoxha.\nMinistarka za evropske integracije, Dhurata Hoxha, predložila za usvajanje i usvojen je u vladini kabinetu, tro-stranački Sporazum o finansiranju između Evropske unije, Kosova i Crne Gore za 2017. godinu za sprovođenje programa prekogranične saradnje u okviru Instrumenta pretpristupne pomoći (IPA II) između Kosova i Crne Gore.\n"Sporazum omogućava sprovođenje programa o prekograničnoj saradnji između dve zemlje u okviru raspodele IPA fonda za 2017. godinu. Program prekogranične saradnje sa sredstvima EU-a, ima za cilj da poboljša regionalnu saradnju i da podstiče razvoj pograničnih područja između Kosova i Crne Gore Crna", naglasila je ministarka Hoxha.\nTeme ovog programa, između dve obuhvaćene zemlje su: podsticanje zapošljavanja, mobilnost radne snage kao i socijalna i kulturna inkluzija duž granica, zaštita životne sredine, prilagođavanje na klimatske promene, sprečavanje i upravljanje rizikom kao i podsticanje turizma i kulturnog i prirodnog nasleđa.\n"Ovaj sporazum se očekuje da otvori put za podsticaj ekonomskog razvoja pograničnih područja Kosova sa Crnom Gorom", rekla je ministarka Hoxha i dodala je da posle usvajanja, nastaviće se dalji koraci u pravcu otvaranja mogućnosti da Kosovo dobija predviđena sredstva u okviru IPA fonda za prekograničnu saradnju što za ovaj program dostiže iznos od 1,2 miliona evra za obe zemlje.


Socijalistička partija obilježila 20 godina postojanja - mojKontakt portal\nSocijalistička partija obilježila 20 godina postojanja\nSvečanom akademijom u Banskom dvoru u Banjaluci, Socijalistička partija obilježila je 20 godina postojanja i rada. Osim koalicionih partnera, akademiji je prisustvovao veliki broj zvanica, građana i pristalica stranke.\nLider socijalista, Petar Đokić ponosan je na 20 godina postojanja Socijalističke partije. Učestovala je u brojnim promjenama u Srpskoj, a radili su i na obnovi i saniranju ratnih posljedica. Iako je zadovoljan izbornim rezultatima do sada, Đokić najavljuje da će socijalisti naredne godine doživjeti svoj puni procvat jer za to, kako kaže, imaju viziju.\n“SP je potpuno spremna da u narednom periodu preduzme daleko veći teret odgovornosti i uvjereni smo da ćemo uspjeti u tome. Kadrovski smo se isprofilisali i radili smo na ubrzanom konsolidovanju partije i uspjeli smo u tome, ojačali smo je na svim nivoima”, poručio je Đokić.\nSocijalistička partija već osam godina zajedno sa Demokratskim narodnim savezom i SNSD-om čini stabilnu koaliciju u Srpskoj. Svečanoj akademiji socijalista prisustvovao je i lider SNSD-a, Milorad Dodik. Smatra da je najveći uspjeh socijalista to što su u veoma teškom i izazovnom vremenu sa svojim programom uspjeli da ostanu na političkoj sceni Srpske. Nakon svečane akademije u Hotelu “Bosna” u Banjaluci otvorena je izložba koja svjedoči radu i djelovanju SP na prostoru Srpske i BiH.\nPrevious Previous post: Zbog Federacije zarobljena cijela BiH\nNext Next post: Špankinje prve, Srpkinje četvrte košarkašice u Evropi\n14. 11. 2019., 22:31


Vesti online / Vesti / Ekonomija / Logičan potez: Telekom Srbija želi albanski Telekom\nMinistar telekomunikacija Srbije Rasim Ljajić ocenio je nameru "Telekoma Srbija" da učestvuje u trci za kupovinu "Telekoma Albanija" kao "dobar i logičan potez"\nKako je rekao to govori o snazi i potencijalu domaće kompanije da postane telekomunikacioni lider Balkana.\nLjajić je rekao da je Srbiji bitno da "Telekom Srbija" pokaže sposobnost da, pored BiH i Crne Gore, gde je već prisutan, ulaže i na druga regionalna tržišta poput Albanije.\n- Time se ujedno povećava i vrednost naše kompanije - rekao je ministar za "Kurir" i dodao da bi u slučaju te kupovine, srpska kompanija postala lider Balkana.\nPrema njegovim rečima, dobro je što "Telekom Srbija" učestvuje na tenderu, ali je još rano da se govori o ishodu, jer se ne zna ko su konkurenti.\nKako je objasnio, ukrupnjavanje tržišta je važno i logično, jer sada samo globalni i regionalni igrači mogu da "opstanu na telekomunikacionom tržištu"


Slobodna zona 2013. - Domino Magazin\nNaslovna PopArt Film Slobodna zona 2013.\nSlobodna zona 2013.\nDeveti po redu filmski festival Slobodna zona održaće se od 7. do 13. novembra u Dvorani Kulturnog centra i Domu omladine u Beogradu, a po prvi put deo festivalskog programa istovremeno će moći premijerno da pogledaju i gledaoci u Novom Sadu i Nišu!\nNa festivalskom programu će se i ove godine naći najbolji angažovani dokumentarni i igrani filmovi, pobednici najvažnijih svetskih festivala koji su svojim kontraverznim i subverzivnim karakterom uzburkali ne samo festivalsku nego i redovnu bioskopsku publiku širom sveta.\nU sedam festivalskih dana publika će moći da premijerno pogleda festivalske hitove kao što je dokumentarni film Sofi Fajns -Preveznjakov vodič kroz ideologiju koji otvara festival 7. novembra u 20h projekcijom u Dvorani Kulturnog centra Beograda; zatim film koji je istovremeno osvojio i publiku i filmke kritičare širom sveta Short terms 12američkog reditelja Destina Kretona, a tu je i dirljivo ostvarenje reditelja Riteša BatreLunchboxukome mala zabuna izaziva veliko čudo koje dovodi do iznenadnog prijateljstva i ljubavi između dvoje potpunih stranaca.\nNa programu Slobodne zone ove godine će se naći i najnoviji film čuvenog britanskog reditelja Kena Louča -Duh 45-te koje u ovim kriznim vremenima, predstavalja važan podsetnik na veliki san o boljem i pravednijem društvu u Velikoj Britaniji posle Drugog svetskog rata. Bivši reprezentativac u umetničkom klizanju Andrej Grijacev osvojio je publiku širom planеte svojim rediteljskim umećem u filmuSutra, gde prati jedan od najprovokativnijih umetničko-aktivističkih parova na svetu Vojna (rat) i njihove radikalne akcije i performase koji su često na samoj granici između umetnosti i kriminala.\nRediteljski dvojac Lisa Baroš De Sa i Glen Lejburn u svom filmu Dobre vibracijedonose istinitu priču o čoveku koji i nakon krvavog sukoba sedamdesetih godina u svom rodnom gradu Belfastu, ipak veruje da pank rok može promenitisvet.\nU fokusu festivala ove godine biće osetljiva pitanja LGBT zajednice te će u okviru programa Izvan zidova biti prikazana dva izuzetna filmska ostvarenja: Stranac sa jezeraza koji je reditelj Alen Žerodi na ovogodišnjem Kanskom festivalu dobio Nagradu za režiju u okviru selekcije Izvestan pogledifilm Vinsena Dietrea- Žoreso pariskoj četvrti Žores i ljudskoj težnji da u sebi uravnoteži emocionalno i političko.\nI ove godine pojedini filmovi (Žores, Sutra iČasovi harmonije) biće povod za Noćne razgovore Slobodne zone,gde ćemo se baviti temama koje upućuju na čitave regije neslobode koja duboko nagriza društvo: na nevidljive ljude (LGBT populaciju, migrante) čiji pokušaji da postanu vidljivi izaziva nasilje na nasilje koje, u svojoj nemoći da se izbori sa izazovima savremenosti, proizvodi sama zajednica kroz institucije (škola, policija) koje bi, zapravo, trebalo da je ojačaju; kao i na strategije otpora nepravdi, koji biva amortizovan gotovo i pre nego što se artikuliše kao otpor.\nUrednik razgovora, kao i prošle godine biće Ivan Milenković, zamenik glavnog i odgovornog urednika Trećeg programa Radio Beograda.\nU goste nam dolazi jedan od najprestižnijih festivala dokumentarnog filma u svetu FID Marsej, koji će nam predstaviti svoje najbolje ovogodišnje naslove. Program će premijerno otvoriti pobednički film Mati Diop Hiljadu sunca, a specijalan gost će biti direktor festivala Žan Pjer Rem koji će u Beogradu održati i Master class. Biće to prilika za filmske autore, novinare i studente filmskih akademija da se upoznaju sa savremenim tendecijama u nezavisnom dokumentarnom filmu i festivalskim politikama. Film Prolećna sunca Stefana Ivančića i Sitna ptica Daneta Komljena su se našli u zvaničnom programu marsejskog festivala i biće prikazani u okviru ove selekcije.\nSlobodna zona će i ove godine biti mesto okupljanja najboljih dokumentarista iz regiona, pa će se beogradskoj publici sa najnovijim filmovima predstaviti Srđan Keča sa filmom Bijeg,Petra Seliškar sa filmom Mama Evropa i Nebojša Slijepčević sa festivalskim hitom Gangster te voli.\nDubravka Ugrešić je prošle godine kao Gost selektor festivala znatno obogatila festivalski program, a to će ove godine učiniti Veton Nurkolari, programski direktor jednog od najvažnijih festivala u regionu – Dokufest iz Prizrena, koji će nam predstaviti, za našu publiku, potpuno nepoznatu kosovsku filmsku produkciju.\nU okviru projekta Fresh Danube films (FDF) beogradska publika će između ostalih filmova imati priliku da premijerno pogleda celovečernjiigrani film Gde je Nađa? koji poptpisuje osam studenata Fakuleta dramskih umetnosti iz Beograda, kao i odlični hrvatski film Pismo ćaći Damira Čučića.Sam projekat FDF ima za cilj da kroz programe partnerskih festivala kao što su Crossing Europe iz Linca, Cinema city iz Novog Sada i Dorf iz Vinkovaca osnaži i podrži produkciju i promociju mladih autora iz ovog regiona koji se pojavljuju sa prvim filmovima.\nI ove godine publikaće svojim glasovima odabrati najbolji film festivala koji će osvojiti Nagradu publike, a žiri u sastavu Boban Jeftić (urednik filmskog programa Doma omladine), Srđan Mitrović (MTV Srbija) i prošlogodišnji pobednik konkursa Gavrilo Petrović dodelićeNagradu publici za najbolju recenziju filma prikazanog na Slobodnoj zoni.\nslobodna zona 2013 program\nOvo je pobednik Sundance festivala\nPočinje Sundance festival


Luna нов 30, 2021, 4:44 по подне\nRuski predsednik Vladimir Putin rekao je da ga ne brine sve veća vojna moć Kine jer su veze dva stara komunistička rivala sada na najvišem nivou.\nPutin je na investicionom samitu u Moskvi rekao da su Amerika i njihova hipersonična oružja stvarna pretnja po sve, preneo je Blumberg.\n"Zašto bi nas brino sve veći potencijal našeg najbližeg suseda sa kojim imamo bilateralne odnose na najvišem nivou. Videli smo reakciju naših američkih partnera na to, ali mu znamo da su SAD u blagoj prednosti kada je reč o razvoju hipersoničnog oružja".\nPutin je, međutim, poručio da je Rusija razvila hipersonično oružje sa maksimalnom brzinom od 9 maha kao "neophodan" odgovor na "akcije Zapada".\n"Već smo uspešno sproveli testove i od početka godine ćemo imati u upotrebi pomorski hipersonični projektil od devet maha", rekao je on.\nRaša tudej navodi da iako nije pomenuo o kom oružju je reč, da je najverovatnije u pitanju Cirkon, prva hipersonična krstareća raketa.\n"Sada je izuzetno važno da razvijemo i primenimo tehnologije koje su neophodne za stvaranje novih hipersoničnih sistema naoružanja, lasera i robotskih sistema koji će moći efikasno da odgovore na potencijalne vojne pretnje i tako dodatno ojačaju bezbednost naše zemlje", rekao je Putin.\nPutin je upozorio i da će Rusija biti prinuđena da reaguje ako NATO pređe njene "crvene linije" u vezi sa Ukrajinom.\nRuski predsednik je rekao da se nada kako će zdrav razum prevladati na svim stranama, ali i želi da NATO bude svestan zabrinutosti Rusije u pogledu sopstvene bezbednosti, a u vezi sa Ukrajinom.\n"Stvaranje takvih pretnji (u Ukrajini) predstavlja crvene linije za nas. Ali nadam se da do toga neće doći. Nadam se da će prevladati osećaj zdravog razuma i odgovornosti, kako kod naše dve zemlje, tako i kod svetske zajednice", izjavio je Putin.\nPutin je rekao i da još uvek nije odlučio da li će se kandidovati.\nOZNAKE IZVEŠTAJLičnostiSvetPoznatiCrni Bombarder PortalPolitikaNAJNOVIJE DANASVladimir PutinRusija


Nominacije za nagradu Nansen – www.azil.rs\nNominacije za nagradu Nansen\nI ove godine UNHCR dodeljuje Nansen nagradu za doprinos u pružanju pomoći i rešavanju položaja izbeglica, interno raseljenih lica i osoba bez državljanstva. Proces nominovanja je transparentan i omogućuje svakome da predloži inspirativne pojedince ili grupe do 8. februara 2018.\nJedini uslov koji postoji jeste da ne budu kandidovani sadašnji i bivši zaposleni u Norveškom savetu za izbeglice i UNHCR (uključujući volontere). Osnovni kriterijumi za dodelu nagrade su da je delo koje je osoba učinila izvan okvira redovnih radnih zadataka, da je osoba pokazala hrabrost i da je tim delom podignuta svest o položaju raseljenih lica.\nU žiriju se nalaze predstavnici vlada Norveške i Švajcarske, generalni sekretar Saveta Evrope, izvršni direktor ICVA, visoki komesar Ujedinjenih nacija za izbeglice, predsedavajući izvršnog komiteta UNHCR i gostujući član žirija koji se menja svake godine.\nNominacija može biti poslata na bilo kom od zvaničnih jezika Ujedinjenih nacija ali mora da sadrži opis rada osobe koja je nominovana kao i objašnjenje na koji način ispunjava kriterijume za nagradu. Razmatraju se isključivo predlozi koji su podržani od strane tri različite osobe.\nPravilo je da za nagradu bude odabrana jedna osoba, ali se usled posebnih okolnosti dešavalo da bude izabrano i više ljudi. Od 2017. objavljuje se i pet drugoplasiranih kandidata.\nNominovanje je moguće putem sledećeg linka – http://www.unhcr.org/nominate.html


Najbolji teniser sveta Novak Đoković smatra da je neophodno sistemsko rešenje za strategiju promovisanja i održavanja belog sporta u Srbiji. Novak je podsetio da je Srbija prvi put u istoriji, na nedavno završenom Rolan Garosu, imala petoricu tenisera u trećem kolu takmičenja.\n- Čestitam Laslu Đereu, Dušanu Lajoviću, Filipu Krajinoviću, Miomiru Kecmanoviću... Oduševili su me svojim igrama u poslednjih godinu dana. Svi su se probili na ATP listi, neki od njih i u prvih 40. Viktor Troicki se trudi da se vrati, Janko Tipsarević takođe... - pomenuo je Đoković svoje kolege i nastavio:\n- Nadam se samo da ćemo sistemski moći sve to da ispratimo, jer se za sada sve bazira na pojedinačnim karijerama i incijativama familije, teniskih klubova, akademija, kao što je ova Jankova koja izvrsno radi. To je jako pozitivno, ali da bismo negovali tenis i da bi se radovali dugogodišnjim, konstantim uspesima u budućnosti, moramo sistemski da posatavimo i da popravimo određene stvari. Potrebna nam je nova vizija tenisa na državnom nivou i smatram da to možemo, u stvari moramo. Ne znamo koliko ćemo svi mi trajati, moraćemo i mi jednom da podvučemo crtu, ali sada je trenutak da iskoristimo ovaj nalet.\nA ako iskoristiti taj nalet?\n- Pre nacionalnog teniskog centra, mislim da treba da se udruže sve snage i insttucije – državne, ali i privatne, koje imaju uticaj i moć i uspeh u tenisu u našoj zemlji. Svi mi moramo da sednemo i da osmislimo, da konstruišemo sistem koji bi bio samoodrživ i na duge staze. Ne može jedan čovek sve to da promeni – znam da imam mnogo podrške i uticaja u svetskom tenisu, pogotovo kod nas, ali ne mogu lično to da izmenim na državnom nivou. Potrebno je da svi sednemo, evo već smo pokrenuli razgovore između nas igrača, da mi pokrenemo neke inicijative, što individualno, što kolektivno – da se sastanemo sa ljudima iz saveza i iz državnog vrha. Nadamo se da će iz toga izaći dugogodišnje uspešno rešenje.


Konferencija o Zapadnom Balkanu | N1 Srbija\nZapadni Balkan za EU skup pitanja, ali i rešenje za probleme\nIzvor: Tanjug/Filip Karinčanić\nZapadni Balkan za Evropsku uniju nije samo skup otvorenih pitanja, već i rešenje za mnoge probleme i izazove sa kojima se Unija suočava, ocenjeno je na konferenciji "Zapadni Balkan na novoj političkoj raskrsnici: Između problema i evropskih integracija".\nŠefica Pregovaračkog tima za pregovore sa EU Tanja Miščević izjavila je da je istorija evropskih integracija oduvek bila istorija konstantnih kriza, ali da je neuspeh nužno radjao uspehe u drugim oblastima.\nMišćević je rekla da je Zapadni Balkan geografski neupitno deo Evrope, ali da još nije deo evropskih institucija, navodeći da je to cilj kojem Srbija teži.\nPrema njenim rečima, pristupanje zemalja Zapadnog Balkana EU je u političkom, ekonomskom i bezbednosnom interesu EU i može da doprinese rešavanju nekih problema sa kojima se Unija danas suočava.\n"Zapadni Balkan je deo rešenja, a ne problema na raskršću na kojem se nalazi EU", navela je ona.\nŠefica regionalne kancelarije za Zapadni Balkan Evropske investicione banke (EIB) Dubravka Negre rekla je da se ove godine u regionu očekuje rast bruto društvenog proizvoda (BDP) za 3,9 odsto, a da je nezaposlenost smanjena za četiri odsto, na 16,7 odsto.\nNegre je navela da je nezaposlenost još na visokom nivou, posebno među mladima, koji zbog toga često odlaze iz zemalja u regionu.\nPred regionom su brojna ulaganja, kazala je ona i dodala da dosadašnje investicije nisu dostigle nivo pre krize i nisu bile dovoljne za povećanje prihoda građana.\nOna je ukazala na važnost povezivanja zemalja Zapadnog Balkana, poboljšanje saobraćajne i druge infrastrukture kako bi se smanjili troškovi transporta robe.\nNegre je navela da je ideja povezivanja neophodni deo evropskih integracija regiona, a ne zamena za taj proces.\nŠefica EIB za Zapadni Balkan rekla je da će se ulaganja nastaviti u one segmente društva gde je uočena potreba za napretkom, poput zdravstva i obrazovanja, što će se odraziti na bolji standard građana.\nDodala je da region zaostaje za EU u oblasti inovacija, uprkos određenim pomacima, i da je to još jedan segment u koji će EIB ulagati.\nKonferenciju "Zapadni Balkan na novoj političkoj raskrsnici: Između problema i evropskih integracija" organizovali su Centar za spoljnu politiku iz Beograda i regionalna kancelarija Fondacije Hans Zajdel.\nTagovi: Zapadni Balkan , EU